RENUNGAN, PERNAMPILAN DIPERTIKAI: "CERMIN DOSA SENDIRI DULU" - ISTERI HAFIZ HAMIDUN

Pengasas kepada MERVE Group Holdings Berhad, Joy Revfa Sofia yang tampil sebagai isteri kepada penyanyi Hafiz Hamidun bukanlah mudah buatnya apabila ada saja mata yang perhati.

Biarpun Joy nampak seperti wanita biasa yang lain, ada juga yang tidak senang dengannya, sampaikan gaya senyuman juga dipersoalkan.

Joy yang pada asalnya memang sudah bertudung namun di mata peminat ada sahaja yang tak kena, sampaikan senyuman juga dikatakan salah kerana boleh menimbulkan nafsu lelaki lain.

Selain itu, ramai juga mempertikaikan penampilan Joy atau nama sebenarnya Siti Arifah Amin yang didakwa tidak sesuai dengan gaya Islamik suaminya.

Dalam pada itu, Joy menerusi laman Facebook miliknya telah meluahkan rasa terkilan berkenaan dirinya yang dipertikai dan dipersoal.

Klik untuk gambar besar

Melihat pada kenyataan itu, Joy berkata hal penghijrahan ini beliau tidak mahu terlalu terburu-buru kerana bimbang ianya tidak berkekalan.

Malah katanya, Hafiz juga sering menasihatinya untuk perlahan-lahan melakukan penghijrahan supaya suatu hari nanti dapat menjadi Muslimah sejati.

Memang pelik benar imaginasi sesetengah orang, sampaikan senyum juga boleh menjadi satu masalah. Apapun ada betulnya kata Joy, tak perlu kita sibuk mencari salah orang lain, yang penting doa yang baik-baik saja.

www.myartis.com / Sumber: Joy Revfa Sofia Facebook

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


FAYE KUSAIRI SAHKAN HAMIL ANAK KEDUA, ALAMI ALAHAN TERUK

Pelakon Faye Kusairi, 33, mengesahkan yang dia kini hamil anak kedua. Biarpun sedang hamil empat bulan, Faye tetap aktif dengan dunia lakonan, apatah lagi aktiviti penggambaran dibenarkan semula sejak 10 Jun lalu. Faye atau nama sebenarnya, Dayangku Faratiwan Adnil Awang Kusairi berkata, tiada alasan buatnya menolak tawaran lakonan biarpun sedang berbadan dua.

"Alhamdulillah, saya kini hamil anak kedua. Bagaimanapun, saya tetap bekerja apabila terbabit dengan penggambaran drama Keluarga Pasar siaran RTM. Sebelum ini, saya baru menyelesaikan penggambaran drama bersiri, '7 Hari Mencintaiku 2' yang kini sedang disiarkan menerusi slot Akasia, TV3.

"Jujurnya, saya mengalami alahan lebih teruk, berbanding hamil anak pertama. Bagaimanapun, mujurlah ketika fasa trimester pertama dalam tempoh Perintah Kawalan Pergerakan (PKP), jadi saya duduk di rumah berehat sahaja.

Klik untuk gambar besar

"Saya hanya kembali bekerja apabila aktiviti penggambaran dibenarkan. Keadaan saya bertambah baik, tetapi bohonglah jika cakap tak penat. Penat juga, tetapi tidaklah teruk sangat. Semuanya baik-baik sahaja ketika penggambaran," katanya.

Mengulas kerjaya seni yang agak perlahan, pelakon yang melonjak populariti menerusi drama 'Istikharah Cinta' itu berkata, dia tidak menyepikan diri atau memilih tawaran lakonan, sebaliknya belum ada rezeki naskhah yang menonjolkan dirinya.

"Saya masih berlakon, cuma belum ada naskhah yang 'outstanding' yang membuatkan penonton nampak saya. Saya juga tidak merajuk seperti yang diperkatakan, cuma jadual agak padat dengan perniagaan yang diusahakan sejak April, tahun lalu. Ada sahaja tawaran lakonan yang diterima dan saya tak pernah pilih naskhah. Jika tawaran bersesuaian dengan jadual, saya terima. Jika tidak, saya terpaksa tolak," jelasnya.

Isteri kepada pengarah, Azmi Hatta itu berkata, dia sibuk menguruskan perniagaan produk Aura Kasih, sejak tahun lalu: "Disebabkan itu, saya banyak mengembara ke Brunei Darussalam dan Singapura untuk tujuan mempromosi.

"Alhamdulillah, orang sudah mula kenal, jadi saya tak banyak terbang ke sana sini, jadi bolehlah mengambil banyak tawaran lakonan," kata Faye yang berkahwin dengan Azmi pada 9 April 2017 dan dikurniakan cahaya mata lelaki, Alif Azmi yang kini berusia dua tahun.

www.myartis.com / Sumber & foto: Berita Harian & Instagram Faye Kusairi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIZA HALIM BUAT LAPORAN POLIS: "KOMEN HINAAN, CACIAN & MAKIAN... BERSIAP SEDIALAH"

"Apa yg boleh sy bgtahu kat sini,selama 4 hari ni sy berdiam diri tak nak ulas apa2 sbb pihak polis mengarahkan sy supaya tidak membalas atau menjawab apa2 pertanyaan. Ini krn segala DM, comment yg sy dpt selama 4 hari ni telah dipantau oleh pihak SKMM dan jugak pihak polis. Semua masih lagi dlm siasatan... Account sy ni dah pun dirujuk ke bahagian pihak yg berwajib.

Utk pengetahuan semua, segala DM dan komen berbentuk aib, hinaan, cacian & makian selama 4 hari yg sy dpt ni dah pun sampai ke pihak SKMM. Jd bersiap sedia lah ya semua yg pernah hantar DM dan komen ke sy, akan di soal siasat... Tak mau cakap bnyk,kita tunggu dan lihat sj... #staycalm #staysafe #pdrm," demikian tulis pelakon Fiza Halim menerusi muat naik di laman Instagram miliknya.

Baru-baru ini, tiada angin tiada ribut tiba-tiba tular satu perkongsian di Twitter mendakwa Fiza seorang 'kaki sondol' dan pemusnah rumah tangga orang. Tidak cukup dengan itu, individu dipercayai bekas adik iparnya turut mendakwa Fiza mata duitan.

Klik untuk gambar besar

Selepas beberapa hari mendiamkan diri. Fiza akhirnya tampil memaklumkan laporan mengenai tuduhan telah dibuat. Malah, Suruhanjaya Komunikasi dan Multimedia Malaysia (SKMM) sedang meninjau komen dan mesej berunsur aib dan hinaan di Instagramnya.

Ujar Fiza, dia dinasihatkan untuk berdiam diri tanpa sebarang ulasan kerana semuanya masih dalam siasatan pihak berwajib. Fiza turut berpesan kepada individu yang pernah meninggalkan komen atau mesej berunsur hinaan supaya bersiap sedia untuk disoal siasat.

Di ruangan komen, peminat dan rakan artis dilihat memberi sokongan padu di atas tindakan matang pelakon berusia 43 tahun itu. Mereka turut mendoakan agar urusannya dipermudahkan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TIDAK HARAPKAN KEMAAFAN... DOSA KALIAN DENGAN BAYI BELUM LAHIR BIAR ALLAH TENTUKAN" - RYZAL

"Saya sebagai bapa kepada anak yang tidak berdosa itu memaafkan anda semua. Saya tidak mengharapkan kemaafan dari kalian atas kesilapan saya, cukup sekadar saya melunaskan tanggungjawab sebagai orang yang melakukan kesalahan.

"Dosa saya dengan masyarakat Sarawak dan kaum Iban biarlah mereka yang tentukan. Dosa kalian mencaci dan menghina itu saya maafkan. Dosa kalian dengan isteri saya serahkan dan terima apa sahaja keputusan isteri.

"Dosa kalian dengan bayi dalam kandungan belum lahir itu saya serahkan pada Allah dan biarlah anak kami yang tentukan," itulah tulis personaliti media sosial yang popular menerusi saluran DurianKimchi, Ryzal menerusi muat naik di InstaStory miliknya.

Ryzal berkata, dia memaafkan semua individu yang melemparkan tohmahan dan cacian terhadap dirinya dan bayi yang sedang dikandung isterinya, Maryam. Ujar Ryzal, dia tidak mengharapkan kemaafan namun sekadar melunaskan tanggungjawab sebagai orang yang bersalah.

Klik untuk gambar besar

Ryzal turut berkongsi paparan skrin komen yang ditulis di akaun media sosialnya Facebooknya selepas tular insiden menghina pakaian tradisional masyarakat Sarawak. Antara komen yang ditulis netizen berbunyi:

"Biar anak muka macam b*bi. - "Semoga anak disumpah jadi kain buruk. I mean it. Jentik dayak, satu Borneo turun. - "Pergi mampuslah kau dari dunia ni, Biar anak kau mampus dari dunia ini kalau lahir ikut perangai macam kamu dua nanti. - "Semoga anak kau lahir jadi macam muka mangkuk tandas, seperti yang kau buat lawakkan pakaian Sarawak.

Terdahulu, tular di laman sosial sepotong video Ryzal sedang mengulas mengenai ngepan Iban yang dipakai isterinya, Maryam untuk sebuah program televisyen. Hal itu menimbulkan rasa tidak puas hati dalam kalangan anak-anak Serawak dan menganggap tindakan itu biadab. Ryzal dan Maryam kemudiannya tampil membuat permohonan maaf terbuka.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MLM 2017: HARITH TOLAK GANTI TEMPAT - STATUS NAJIP DITENTUKAN MALAM INI

"Sebenarnya memang saya dijemput mengambil tempat Najip Ali. Tapi saya tak dapat terima tawaran itu sebab memang jadual saya untuk Jumaat ini dan seterusnya sudah penuh," kata pelawak terkenal, Harith Iskandar.

Kekosongan kerusi salah seorang juri tetap MLM 2017 terus menjadi tanda tanya apabila Harith menolak tawaran bagi mengisi kedudukan berkenaan.

Menurut juara pertandingan Funniest Person in the World itu, dia menerima tawaran daripada stesen penyiaran Astro bagi menggantikan kedudukan pengacara dan pelawak terkenal Singapura, Najip Ali.

Klik untuk gambar besar

Harith yang kini berada di luar negara mengulas mengenai kedudukan Najip yang terpalit kontroversi akibat keceluparannya mempersendakan Perdana Menteri, Datuk Seri Najib Tun Razak dalam sebuah rancangan hiburan terbitan saluran televisyen Singapura.

Pada 29 Mac lalu, saluran televisyen Channel 5 terbitan Mediacorp Singapura menyiarkan racangan hiburan OK Chope yang memerlukan pesertanya melengkapkan tajuk berita berkaitan Najib yang dikurangkan satu perkataan iaitu Najib slams__________for threatening Malaysia's progress.

Perkataan asal yang tertinggal pada berita itu ialah 'fake news'.

Sehingga kini pengganti Najip sebagai juri tetap MLM 2017 disamping Datuk Rosyam Nor dan Luna Maya masih menimbulkan tanda tanya apabila wakil Astro turut mengunci mulut mengenainya.

"Kami memohon maaf kepada semua pihak kerana tidak boleh mengulas lanjut sekarang. Untuk sebarang makluman, saya minta orang ramai menantikan segala kemungkinan (apa akan berlaku) menerusi siaran secara langsung program Maharaja Lawak Mega malam esok (hari ini)," ujarnya.

Spekulasi status Najip sebagai pengkritik program komedi popular terbitan Astro akan terjawab malam ini. Sama-sama kita nantikan.

Sumber: mStar & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MALUNYA IQBAL,  ROSSA KATA TAK KENAL DIA PUN

"Maaf, saya tidak kenal siapa dia. Tetapi, pada hari itu (ketika hadir di acara tayangan perdana filem) memang ada seseorang yang bertemu saya dan perkenalkan dirinya dari Malaysia untuk minta bergambar sama," demikian respon penyanyi terkenal dan juga ahli perniagaan Datuk Seri Rossa, 43, mengenai Ahmad Iqbal Zulkifli, 27, yang cuba mendekatinya.

Malah secara spontan penyanyi itu menjawab yang dia tidak mengenali siapa Iqbal meskipun usahawan itu turut hadir di sidang media secara virtual single terbaharunya berjudul 'Terlalu Berharap'.

Bagaimanapun apabila dimaklumkan Iqbal ada berjumpanya ketika menghadiri tayangan perdana filem Love Knots di Jakarta, Rossa mengakui dia memang ada bertemu seseorang dari Malaysia tetapi hanya bergambar.

Klik untuk gambar besar

"Kalau sekadar mahu kenalan tidak apa-apa. Saya okey saja kerana boleh bersahabat seperti rakan-rakan yang lain juga," tambah Rossa.

Dalam hal ini, mungkin agaknya Rossa masih belum menonton single Iqbal berjudul 'Hujan' lagi tak? Sebab tu lah penyanyi tu tak kenal siapa dia. 😅

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU DITIPU WANITA: "TAK TERAGAK-AGAK SEBARKAN IDENTITI" - DEN WAHAB

Baru baru ini, pelakon Den Wahab dan pengarah Aziz M. Osman serta keluarga mereka terkandas di Korea Selatan selepas mereka mendakwa ditipu wanita yang menyamar sebagai wakil sebuah agensi pelancongan.

Den bersama Aziz serta enam lagi mangsa, membuat laporan berhubung penipuan yang didakwa dilakukan wanita berkenaan.

Difahamkan, kira-kira 20 mangsa membuat laporan yang sama terhadap wanita terbabit, di balai polis lain.

Mereka juga turut mahu individu terbabit memulangkan wang berjumlah RM90,000 atau identitinya didedahkan.

Kata Den atau nama sebenarnya, Zaharuddin Abdul Wahab, beliau memberi tempoh seminggu kepada wanita terbabit untuk memulangkan wang mereka.

Klik untuk gambar besar

"Kami beri masa seminggu kepada wanita itu. Jika dia enggan berbuat demikian, kami tidak teragak-agak menyebarkan identitinya.

"Segala maklumat mengenai dia, ada dalam tangan kami," jelasnya kepada media selepas membuat laporan polis terhadap wanita terbabit di Balai Polis Mutiara Damansara, petang semalam.

Den dan Aziz yang diiringi 22 anggota keluarga mendakwa kerugian kira-kira RM90,000 selepas ditipu seorang wanita yang mengaku mempunyai agensi pelancongan dan menawarkan pakej melawat Korea Selatan selama lima hari empat malam.

Namun, pada hari ketiga rombongan berada di Korea Selatan, Den dan Aziz mendakwa mereka diminta mengosongkan bilik penginapan selepas agensi pelancongan, Arba Travel & Tours tidak menerima bayaran daripada individu terbabit.

Sementara itu, Ketua Pegawai Operasi Arba Travel & Tours, Ammar Shahrin, berkata atas dasar belas kasihan terhadap keluarga Den dan Aziz, pihaknya mengeluarkan kos sebanyak RM50,000 membawa mereka pulang ke tanah air.

"Kami terpaksa menampung kos keseluruhan rombongan itu sehinggalah mereka pulang, Khamis lalu. Sebagai agensi pelancongan berlesen, kami perlu menjaga nama baik.

"Kami mahu menegaskan, ini kali pertama syarikat berurusan dengan individu terbabit. Kami tidak pernah melantik dia sebagai wakil agensi," tuturnya.

Kata Ammar, pihaknya turut membuat laporan polis supaya wanita terbabit tidak melarikan diri.

"Selepas perkara ini dihebahkan media, dia ada menghantar mesej melalui WhatsApp. Dia mengugut kami supaya tidak membuat laporan polis atau wang tidak diserahkan.

"Tetapi, kami tetap buat laporan dan mahu dia segera pulangkan wang itu. Saya harap perkara ini dapat diselesaikan segera agar dia tidak menipu orang lain," katanya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA WANI COMEL MAHU JADI PELAKON: "DUDUK BAWAH ASYIK KENA PIJAK, KENA UPGRADE"

"Kita ni daripada duduk bawah asyik kena pijak, kita kena upgrade. Kita datang sini untuk casting. Tak apalah, mana tahu ada rezeki. Daripada orang pijak-pijak kita buat kita macam tak ada harga diri, baik kita datang sini, baru orang hargai kita," ujar wanita yang mengalami masalah berat badan, Wani Comel menerusi satu hantaran yang dimuat naik di laman Instagram miliknya.

Selepas terpalit dengan kontroversi mengaitkan dirinya dengan usahawan kosmetik berkaitan perjanjian duta produk kurus, Wani kini mencuba nasib untuk menjadi seorang pelakon pula. Wani atau nama sebenarnya Nurul Airawani Nazira Ibrahim, 23, dilihat menghadiri satu sesi uji bakat lakonan di sebuah syarikat produksi, Metrowealth.

Bahkan, sesi uji bakat itu juga disertai bekas pembantu peribadi Datuk Seri Aliff Syukri yang dikenali sebagai Kak Mel yang sebelum ini pernah mencuri tumpuan umum selepas mendakwa dirinya dibuang kerja.

Klik untuk gambar besar

Sementara itu, dalam satu hantaran berasingan, pemilik produksi tersebut, David Teo turut mengalu-alukan kedatangan Wani: "Semoga kita dapat bekerjasama untuk berikan watak-watak untuk awak. Kita akan cari watak komedi untuk Wani," katanya.

Pada masa sama, Wani turut menjelaskan dia tidak kisah dengan yang akan diberikan kepadanya: "Ikutlah (watak) apapun, janji jangan jadi pencacai sudah," tuturnya yang sebelum ini menjadi perhatian ramai selepas bersuara berhubung isu tuntutan pembayaran yang dibuat ke atas Aliff Syukri setelah mendakwa dirinya dianiaya.

www.myartis.com / Sumber & foto: Astro Gempak & Instagram Wani Comel, David Teo & Kak Mel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IZREEN AZMINDA AKHIRNYA SAH BERCERAI TALAK SATU

Pelakon Izreen Azminda yang sebelum ini mendakwa telah diceraikan suaminya, Muhammad Riza ketika di lokasi penggambaran, akhirnya benar-benar sah bercerai kelmarin dengan talak satu di Mahkamah Syariah Wilayah Persekutuan.

"Kami bercerai atas persetujuan bersama dan masih berkawan baik demi anak kami. Walaupun saya mendapat hak penjagaan anak sepenuhnya tetapi Riza bebas untuk berjumpa Adrian pada bila-bila masa," demikian ujar Izreen dipetik sebagai berkata.

Menurut laporan akhbar juga, mereka berdua bercerai secara baik tanpa sebarang tuntutan.

Untuk info, hasil perkahwinan mereka sebelum ini, Izreen dan Riza telah dikurniakan seorang anak lelaki bernama Adrian Umar berusia 10 bulan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


GAMBAR TERKINI DATUK PIAN CECUPAK JADI BAHAN BUALAN

Jika sebelum ini gelaran Datuknya menjadi bahan bualan, terkini gambar terbarunya pula menjadi bualan akibat dia didakwa kembali ke perangai lama. Siapa lagi kalau bukan Datuk Pian Cecupak yang pernah mengakui hampir gila akibat dihentam ramai pihak.

Untuk info, gambar tersebut telah dimuat naik di laman Facebook Media Hiburan, hingga mencetuskan perbualan ramai. Rata-rata pelawat melahirkan rasa terkejut dengan cara pemakaian Pian itu.

Malah ada antara mereka yang menyindir bahawa mati-mati ingat Pian Cecupak yang berada di sebelah kiri... rupa-rupanya yang belah kanan. Heh!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SAKINAH: "DULU KAKAK PUN TAK BERTUDUNG & BUKANNYA DIA MULA DARI UMUR 2 BULAN"

"Itulah nama keluarga, ada yang berpurdah ada yang okey ada yang tidak. Kita menerima masing-masing punya karakter dengan hati yang terbuka dan tidak mengutuk antara satu sama lain. Macam bila semua orang dah berubah dan saya masih belum ke arah itu, kakak saya nak buang saya daripada keluarga? Tidak ada sama sekali.

"Bagi saya, hati itu yang penting sebab kalau hati kita bersih dan terima orang lain seadanya, tidak menghukum hidup kita akan tenang. Kakak saya dulu pun tak bertudung dan bukannya dia mula bertudung dari umur dia 2 bulan.

"Jadi pada saya perubahan itu semua memerlukan masa, pengalaman dan doa. Kalau kita doa betul-betul apa yang kita nak dalam hidup kita, apa yang kita nak ubah kena berdoa padaNya," itulah kata-kata pelakon Sharifah Sakinah.

Sakinah menyifatkan kritikan dan komen negatif netizen terhadap perkongsiannya di media sosial keterlaluan serta kurang sopan sebagai seorang wanita beragama Islam.

Klik untuk gambar besar

Bintang drama bersiri 'Aku Yang Kau Gelar Isteri' ini berkata, tempias tersebut turut terkait dengan kakaknya, Sharifah Haslinda yang kini mengenakan hijab dan berniqab. Sakinah turut menjelaskan, kakaknya juga sebelum ini tidak mengenakan tudung sebelum mengambil keputusan untuk istiqamah.

Untuk makluman, Sakinah yang juga adik kepada pelakon dan penyampai radio, Sharifah Shahirah atau Shiera itu kini sudah mengikat tali pertunangan dengan jejaka kelahiran Sweden, Michael Hansen pada tahun lalu.

Sebelum ini, Sakinah pernah mendirikan rumah tangga dengan juruterbang, Aliff Adha pada 28 Mac 2015 dan dikurniakan seorang cahaya mata, Anais Adha berusia 4 tahun. Bagaimanapun, Sakinah memaklumkan rumah tangganya bersama suami telah berakhir pada Mei tahun lalu.

www.myartis.com / Sumber & foto: Media Hiburan & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENCARIAN ‘HERO REMAJA 2021’ - 12 FINALIS MULA BERENTAP

Pencarian Hero Remaja anjuran Nu Ideaktiv Sdn. Bhd. dengan kerjasama Astro Ria kembali untuk edisi kesebelasnya pada tahun ini dengan misi mencungkil pelapis bakat baharu industri seni di samping menjadi suara baharu kelompok remaja di Malaysia.

Kali ini, Dato’ Rosyam Nor, Scha Alyahya dipilih mewarnai edisi ke-11 selaku juri tetap, manakala Shaza Bae & Hero Remaja 2020, Nadhir Nasar menyahut cabaran selaku hos.

Sejak dianjurkan bermula tahun 1990/1991, kehadiran finalis Hero Remaja daripada generasi berbeza selama 31 tahun telah diwarnai industri seni tanah air. Legasi yang dipegang oleh pencarian ini justeru diteruskan menerusi Hero Remaja 2021. Bukan hanya pakej paras rupa dan fizikal positif yang dicari, ia juga menjadi platform bagi mengangkat bakat, versatiliti dan personaliti berkaliber ke peringkat seterusnya.

Sesi uji bakat yang mula dianjurkan pada Disember 2020 telah dilakukan secara atas talian buat kali pertama dalam sejarah. Ini seiring dengan norma baharu yang ditetapkan oleh pihak kerajaan pada musim pandemik di Malaysia. Sesi tersebut kemudiannya disambung semula menerusi uji bakat secara fizikal dengan mengikut prosedur operasi standard (SOP) yang ketat pada April 2021.

Di sinilah detik para juri jemputan seperti Dato’ Aaron Aziz, Datin Fouziah Ghous, Norman Hakim, Que Haidar dan Anzalna Nasir mampu melihat dengan lebih dekat kemampuan para peserta daripada aspek berbeza.

Satu lagi perkara menarik berkenaan penganjuran ‘Hero Remaja 2021’ adalah program pengenalan ‘Prelude Hero Remaja 2021’ menerusi paparan lapan episod di saluran Astro Ria yang ditayangkan setiap hari Sabtu, jam 9.00  malam mulai 13 Julai lalu. Sejak itu, penonton telah dapat mengikuti persediaan 12 orang peserta yang telahpun terpilih untuk memenuhi slot finalis.

Klik untuk gambar besar

12 finalis Pencarian Hero Remaja 2021 tersebut ialah AFIQ HAMIDON (20, Selangor), ALIF HAIQAL (21, Kuala Lumpur), AMIR AHNAF (21, Terengganu), ARYAN NAIM (24, Negeri Sembilan), AQIL TAQEE (22, Kuala Lumpur), FARHAN NORDIN (23, Johor), FAZZIQ MUQRIS (21, Selangor), IDEEN AZMAN (21, Melaka), MIERUL AIMAN (23, Putrajaya), SYAZANI ZAINAL (19, Selangor), ZAID ERAKAD (23, Selangor) dan ZAIM YAZID (22, Selangor).

"Hero Remaja merupakan sebuah jenama yang banyak melahirkan individu-individu berbakat dan terkenal tanah air sejak tahun 1990 lagi. Tidak kiralah jika sekarang mereka bergelar seorang pelakon, penyanyi, model, hos, DJ radio ataupun usahawan, pertandingan ini dilihat sebagai satu titik mula dalam merealisasikan impian mereka untuk melangkah lebih maju di dalam kehidupan terutamanya di dalam bidang seni menerusi populariti yang mereka kecapi.

"Untuk edisi kesebelas Hero Remaja ini, seramai 12 orang finalis telah dipilih dan mereka akan melalui cabaran yang telah ditetapkan saban minggu sebelum seorang daripada mereka akan diangkat sebagai juara. Sesi pengetahuan am masih lagi menjadi salah satu faktor utama dalam pemilihan finalis kali ini, selain itu mereka juga diuji dengan kebolehan untuk mengacara dan berlakon untuk melihat versatiliti mereka sebagai seorang peserta Hero Remaja.

"Menerusi setiap episod yang bakal disiarkan nanti, para finalis akan menempuhi cabaran yang menguji mental, fizikal dan juga kebijaksanaan mereka sebagai persediaan untuk bergelar seorang anak seni yang memiliki pakej lengkap untuk dipertaruhkan," demikian kata Fiezreen Ahmad selaku Editor Pengurusan Majalah Remaja.

Untuk makluman, program pencarian ‘Hero Remaja 2021’ akan menemui penonton selama lapan episod pada setiap hari Sabtu, jam 9.00 malam mulai 11 September 2021 secara eksklusif di saluran Astro Ria HD (104) dan Astro Ria (124) serta turut boleh distrim menerusi aplikasi Astro Go dan On Demand.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BERITA IBU SAYA MENINGGAL DUNIA ITU PALSU" - ANAK ZUR EDA

Anak sulung kepada penyanyi terkenal tahun 1980-an, Zur Eda iaitu Siti Sarah, 26, menafikan khabar angin tentang kematian ibunya seperti mana disebarkan di laman sosial pelakon Fauziah Nawi pada Jumaat.

Menurut Sarah,  perkara tersebut tidak benar dan keadaan kesihatan ibunya kini bertambah baik selepas pembedahan buah pinggang pada awal Julai lalu.

"Saya terkejut apabila ramai kenalan dan saudara kami telefon untuk bertanyakan tentang berita ibu saya meninggal dunia dan ingin ditegasakan khabar angin itu tidak benar," ujar Sarah dipetik sebagai berkata.

Klik gambar untuk size besar

Sarah berkata demikian ketika diminta mengulas tentang berita kematian penyanyi Zur Eda, 50, yang dimuat naik di laman sosial pelakon veteran Fauziah Nawi pada petang Jumaat.

Tamba Sarah, dia sentiasa menemaskini tentang kesihatan Zur Eda menerusi akaun laman sosial ibunya itu dari semasa ke semasa.

"Kalau betul ibu meninggal kenapa pula saya  tak beritahu kepada umum dan ini bukan perkara main-main. Saya juga sentiasa berkongsi perkembangan keadaan kesihatan ibu sejak dia jatuh sakit menerusi Facebook milik dia," jelasnya.

Dalam pada itu, kata Sarah, keadaan kesihatan ibunya kini bertambah baik dan Zur Eda bakal menjalani pembedahan bagi membuang batu karang di saluran kencing pada 29 Julai ini.

"Alhamdulillah, ibu semakin baik selepas pembedahan membuang nanah di buah pinggang dia akan menjalani beberapa pembedahan membuang batu karang secara berperingkat.

"Ia mengikut keadaan kesihatannya, kalau dia sihat barulah pembedahan dijalankan," katanya.

Sementara itu, Sarah berharap agar orang ramai menghentikan penyebaran berita kematian tersebut dan meminta agar mendoakan kesihatan ibunya itu.

Sebelum ini, Zur Eda dimasukkan ke Pusat Perubatan Universiti Malaya (PPUM) pada 7 Julai lalu selepas mengadu sakit perut dan muntah.

Penyanyi ini popular dengan lagu Kelmarin dan Pelitaku.

Dalam pada itu Fauziah Nawi menerusi status Facebook miliknya pada Jumaat memohon maaf kepada Zur Eda dan keluarga atas kesilapannya memuat naik status berkenaan.

Menurut Fauziah, dia menaikkan status itu selepas mendengar khabar berkenaan yang disampaikan kepadanya oleh pelakon Afida Es.

"Astaghafirullah... memohon ampun dan Maaf pada Zur Eda sekeluarga... Kakak Bonda Afida kita dah Kena main... Anne Abdullah Terima kasih bagi tahu Kak Yah... Kenapa lah perkara hidup mati orang dibuat jenaka. Sekali lagi memohon ampun dan Maaf kpd keluarga Zur Eda," tulisnya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


'BAJU SAMA' DIPERTIKAI - FASHA SURUH NETIZEN MOVE ON

"Obviously saya pakai empat bulan lalu pada Januari ada saja kat Insta saya. Aiyo kalau sama-sama nak pakai pun apa masalahnya.

"Followers oh followers. Tolong unfollow saya boleh? It's okay la kalau sama-sama pakai baju H&M apa salahnya. Do some research sebelum komen. Terima kasih.

"Kita tak pernah pertikaikan bila orang pakai baju sama dengan kita. Move on please followers. Kami berdua pun sama-sama dah move on.

"Tolonglah," kata pelakon Fasha Sandha yang turut berharap netizen melupakan perkara yang sudah berlalu kerana dia dan Nora juga sudah meneruskan kehidupan masing-masing..

Klik untuk gambar besar

Kata pelakon drama bersiri 'Syurga Yang Kedu'a ini, dia sendiri tidak pernah  mempersoalkan mana-mana pihak yang mempunyai baju sama sepertinya.

Menurut Fasha atau nama penuhnya Nur Fasha Sandha Hassan, 34, dia pernah memakai baju tersebut pada Januari lalu.

Fasha memberitahu dia tidak kisah jika pakaiannya sama dengan orang lain dan meminta netizen yang mempertikaikan tentang perkara itu agar berhenti mengikutnya di laman sosial.

Baru-baru ini, penampilan dua personaliti iaitu Fasha dan aktres Nora Danish menjadi bahan perbalahan netizen kerana mereka memakai pakaian corak serupa.

Ditambah pula hubungan Fasha dan Nora yang sebelum ini dikatakan agak dingin, persamaan itu boleh menimbulkan rasa jenaka.

Bagaimanapun, sebahagian besar pengikut di laman sosial menyokong kenyataan pelakon itu dan menganggap isu baju serupa itu tidak perlu dijadikan satu masalah.

Pelik juga orang ni kadang-kadang sampaikan memakai baju yang sama secara tidak sengaja pun menjadi satu persoalan. Nama pun beli di kedai pakaian yang sama, pasti kebarangkalian 'tersama pakaian' itu terjadi.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ZUL ARIFFIN TEGAS TAK PERNAH MINTA DUKUNG HEROIN, HANYA SEKADAR TUNTUTAN KERJA

"Saya kena tegaskan, sepanjang karier saya tak pernah 'request' nak dukung heroin (dalam lakonan). Semuanya daripada skrip atau pun arahan. Saya datang set penggambaran, salam heroin pun tidak. Tapi sekarang ini saya dibahanlah (dikritik). Kalau Zul saja mesti ‘dukung… dukung’.

"Bukanlah dikatakan sebagai mangsa, tetapi itu ‘permainan’ industri. Saya boleh 'bermain' mengenai perkara itu, saya tak kisah. Tetapi mampukah pelakon lain 'bermain' benda yang sama.

"Sampai berapa lama nak begitu, bolehkah mereka bertahan. Macam contoh apa yang pernah terjadi pada saya beberapa bulan lepas mengenai satu video tular.

"Video berkenaan belum pun lagi ditayangkan di televisyen, hanya di sosial media saya dan sudah dipadam. Tapi ada drama lain yang sudah disunting dan ditayangkan dah pun (babak dukung). Ia lepas.

Klik untuk gambar besar

"Kalau macam tu, boleh cakaplah 'diaorang pun boleh cakap untuk tolak, tapi pilih sedap.' Kenapa cakap begitu pada saya saja. Jadi bila ada yang bercakap sedemikian, saya diam sahajalah. Sebab saya jenis yang hormat pelakon lain.

"Malah orang cakap teruk pada saya pun, saya boleh hormat pada orang lagi," ujar pelakon Zul Ariffin yang menegaskan dia tidak pernah meminta untuk 'mendukung' heroin gandingannya sepanjang dia bergelar pelakon.

Sering terpalit kontroversi bersama heroin yang digandingkannya, Zul berkata babak yang dilakonkan hanya sekadar tuntutan kerja. Menurut Zul lagi, segala kritikan atau salah tafsir segelintir pihak kepadanya sering dilalui olehnya sebelum ini.

Tambahnya lagi, meskipun pelbagai kata-kata dilemparkan terhadapnya, dia memilih untuk berdiam diri kerana rasa hormat. Dalam pada itu, Zul berkata dia kini mahu fokus di layar perak berbanding drama susulan ada segelintir pihak seakan kurang serius.

"Saya ambil keputusan untuk tidak terlalu aktif berlakon drama sebab ada ketikanya mereka yang berada di set tidak begitu serius. Meski tidak semua begitu tetapi ia berlaku.

"Jadi bila saya tengok 'permainan' begitu, saya tidak mahu salahkan siapa-siapalah. Jadi saya rasa macam…tak bolehlah. Dah lama dah 'main game' ni. Undur diri sekejaplah.

"Apa pun saya bersyukur kerana masih lagi dapat tawaran lakonan selain beberapa projek lain. Saya pun sudah berusia 36 tahun, sudah berlakon bertahun-tahun.

"Sekurang-kurangnya saya saya bertuah kerana ada platform lain yang saya boleh pilih iaitu untuk ke arah filem, naskhah premium dan sebagainya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BALQIS DIDAKWA DIDERA, DIPERGUNAKAN - IBU NAFI DAPAT RM100K, TERKILAN DIFITNAH

Setelah tular rakaman menyuarakan hasrat dan perancangan untuk melabur dalam pelaburan tukaran wang asing atau Forex, akaun Instagram pelakon cilik, Puteri Balqis Azizi dilihat telah dinyahaktifkan sejak Isnin dan telah mengundang persoalan dan kebimbangan peminatnya.

Menerusi rakaman video bersama Datuk Seri Aliff Syukri, usahawan kosmetik itu ada bertanyakan Balqis apa yang akan dilakukannya jika diberikan wang berjumlah RM100,000. Balqis memberitahu salah satu perancangannya adalah untuk melabur dalam pasaran Forex.

"Kalau dapat RM100,000, Puteri nak buat apa?," tanya Aliff. - "Duit tu ada yang Puteri nak simpan, ada yang nak disedekahkan dan untuk Forex. Kami suka graf," jawab Balqis.

Kenyataannya itu mengejutkan netizen dan menjadi perbualan hangat netizen di laman Twitter kerana pada usia 13 tahun, Balqis sudah memikirkan mengenai dunia pelaburan. Rata-ratanya kurang bersetuju dengan cadangan Balqis itu memandangkan dana yang diperolehi itu sepatutnya digunakan untuk tujuan perubatan dan pendidikan.

Klik untuk gambar besar

Kritikan netizen itu dipercayai menjadi punca Balqis menyahaktif akaun Instagram miliknya yang kini memiliki lebih 500,000 pengikut. Pada 12 Januari lalu, kisah kesempitan hidup Balqis dan ibunya, Norashikin Mohd Aziz menarik perhatian netizen apabila dipaparkan dalam program Bersamamu (TV3). Kisah penderitaan mereka mengundang sebak penonton kerana masing-masing tidak menyangka bintang yang popular di mata masyarakat itu berdepan kehidupan sukar.

Sementara itu, disebalik kisah viral kesempitan hidup Balqis, timbul pelbagai spekulasi dan cerita yang kurang enak didengar. Terbaru, seorang pemuda menerusi akaun Twitter yang mengaku dirinya sebagai bapa saudara Balqis mendakwa kanak-kanak itu sebenarnya hidup menderita. Didera oleh ibu bapanya yang hanya mempergunakan dirinya untuk mengaut keuntungan. Semuanya kerana duit semata-mata.

Sejauh mana kebenaran disebalik dakwaan Balqis ini tidaklah kami ketahui. Namun, tidak dinafikan kisahnya mengungkapkan seribu satu cerita yang menjadi persoalan netizen.

Dalam pada itu, ibu Balqis menafikan dakwaan segelintir pihak dia mendapat sumbangan RM100,000 daripada Perbadanan Kemajuan Filem Nasional Malaysia (Finas). Norashikin ketika dihubungi berkata, dia terkilan dan kecewa dengan tuduhan itu selain menyifatkan ia fitnah.

"Terlalu banyak fitnah saya dapat sampai kata Seniman dan Finas bagi RM100,000. Saya tak tahu nak cakap apa lagi. Belum habis satu, timbul pula cerita lain. Nasib baik saya menjual buku, kalau memang kerja saya minta tolong saja, inilah jadinya. Orang pasti akan mengungkit balik.

"Pihak yang keluarkan cerita itu bermotifkan sengaja dan memandai-mandai. Setiap hari saya sibuk menjual dan menguruskan penghantaran buku. Berhentilah fitnah kami," katanya.

Terbaru, timbul pula cerita mengatakan anaknya sengaja menyahaktif akaun Instagram: "Betul, Aqish (Puteri Balqis) tutup Instagram," jelasnya.

Dia kecewa dan sedih apabila terlalu banyak mendapat mesej di Instagram berkenaan apa yang berlaku. Apatah lagi semuanya tidak betul: "Jadi, buat sementara waktu dia tidak mahu ada Instagram. Dia mahu fokus pada diri sendiri dan menjual buku. Ini saja yang kami ada sekarang.

"Tapi, jangan pula anggap Aqish tutup Instagram sebab nak lari. Itu tidak sama sekali. Tak elok tuduh kami macam itu. Kami tidak ke mana-mana, masih lagi menjual buku macam biasa. Kami lebih tenang tanpa sosial media. Jangan risau, kami sentiasa membantu mereka yang dalam kesusahan macam kami. Setiap hari kami pergi cari orang-orang yang susah," ujarnya.

Sementara itu, Ketua Pegawai Eksekutif Finas, Ahmad Idham Nadzri berkata, pihaknya tidak pernah memberi sumbangan dengan jumlah yang didakwa itu: "Finas memang ada beri sumbangan kepada Pueri Balqis, tapi tidak dengan jumlah itu. Cuma, saya tak boleh dedahkan berapa. Saya tak tahu pula kalau ada sumber lain. Itu saya tidak tahu," tuturnya.

www.myartis.com / Sumber: mStar, Beautifulnara & Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSYUKUR DAPAT JUMPA ANAK TANPA HALANGAN, 3 KALI SEHARI - SHARNAAZ TAMPIL JAWAB ISU PANAS BARAN

"Kami belum bercerai tapi keputusan nak keluar tak lama lagi... apa yang saya nak beritahu sekarang ini hubungan kami sebagai kawan yang akan bersama-sama membesarkan anak. Apa jua keputusan tentang rumah tangga, saya serahkan pada mahkamah... sejak kes ini difailkan di mahkamah saya dah reda dan bersedia dengan apa sahaja yang akan berlaku.

"Selama ini saya fight untuk anak, tapi hari ini saya sudah dapat bersamanya semula tanpa sebarang halangan... itu dah cukup memadai. Bagi saya hal anak ini keutamaan dan perkahwinan jatuh nombor dua," kata pelakon Sharnaaz Ahmad yang sanggup mengetepikan konflik yang wujud antara dia dengan isterinya, Noor Nabila Mohd Noor demi anak kesayangan mereka, Jebat Jayden Ahmad.

Menurut Sharnaaz, 35, dia kini bahagia menjalani kehidupan seharian selepas tiada lagi halangan untuk dia bertemu dengan anak lelakinya itu. Bagaimanapun dia menyerahkan kepada mahkamah untuk menentukan status rumah tangga mereka.

Sementara itu, pelakon drama 'Suamiku Encik Sotong' ini meluahkan rasa syukur apabila dia dibenarkan bertemu anaknya itu pada bila-bila masa dan mengucapkan terima kasih kepada Nabila kerana memahami nalurinya sebagai seorang bapa: "Sejujurnya saya bersyukur Nabila menjadi ibu kepada Jebat dan saya juga bersyukur kerana dapat jumpa Jebat bila-bila masa tanpa halangan.

"Itu dah cukup buatkan saya seronok... saya tak mahu Jebat rasa kehilangan kasih seorang bapa, saya akan beri apa yang termampu untuk anak kami itu. Demi Allah! Apa saya buat ini semua hanya untuk anak... sekarang saya dah dapat apa lagi saya nak? Isteri boleh ganti tapi anak tidak sama sekali," ujarnya.

Dalam pada itu, Sharnaaz memberitahu dia meluangkan masa sebanyak tiga kali sehari bertemu anaknya itu di kediaman Nabila: "Saya tak pernah miss jumpa sebanyak tiga kali sehari... pagi, tengahari dan petang! Itulah aktiviti seharian, dah jadi biasa.

Klik untuk gambar besar
"Kalau ada shooting, kami akan buat video call. pabila Nabila beri keizinan saya berjumpa Jebat, saya dah cukup berterima kasih, kalau tidak saya rasa macam tak betul," jelas Sharnaaz yang berkahwin dengan Nabila berkahwin pada 31 Mac 2017 di sebuah hotel di Petaling Jaya, Selangor dan dikurniakan seorang anak lelaki, Jebat Jayden Ahmad yang kini berusia setahun.

Sharnaaz turut mengakui sikapnya yang sering melenting membuatkan dia dilabel sebagai seorang panas baran. Malah kata Sharnaaz, 35, watak antagonis dalam drama dan filem lakonannya juga sedikit sebanyak menimbulkan persepsi negatif dalam kalangan masyarakat tentang karakternya.

"Saya ni pantang kena pijak, nak tegur ada cara... kita berkomunikasi mesti ada cara dan tata hormat. Mungkin tahap marah saya itu orang dah label saya sebagai panas baran... tapi semua manusia kat atas muka bumi ada panas baran," tuturnya.

Namun kata Sharnaaz, dia juga mempunyai sikap humor dan suka bergurau namun ia 'ditutup' dengan kisah kontroversi dan sensasi yang melanda dirinya.

Pada 11 September tahun lalu, Noor Nabila memfailkan perceraian terhadap Sharnaaz di Mahkamah Rendah Syariah Kuala Lumpur selepas desas-desus mengenai rumah tangga mereka hangat diperkatakan media. Bagaimanapun, Sharnaaz menolak permohonan cerai yang difailkan Noor Nabila dan mahkamah mengarahkan kedua-dua pihak melantik wakil Jawatankuasa Pendamai (JKP) dalam kes perceraian itu.

Bagaimanapun, Sharnaaz pula memfailkan permohonan nusyuz terhadap isterinya itu pada 30 September tahun lalu. Pada Januari lalu, Sharnaaz menyangkal dakwaan netizen mengatakan dia sengaja melengah-lengahkan proses perceraian dan enggan melepaskan Nabila. Dia turut mengakui ada usaha untuk berbaik dengan isterinya semula.

www.myartis.com / Sumber & foto: mStar, Sharnaaz Ahmad & Noor Nabila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARWAH MAMAT KHALID MESEJ AWIE "LOVE YOU BRO", DOAKAN JAAFAR ONN PANJANG UMUR

"Beberapa minggu lalu arwah ada mesej berbunyi 'Love you bro, cepat-cepat sembuh'. Dia tidak pernah mesej begitu dengan saya sebelum ini. Kalau bergurau pun kasar. Kemudian dia turut bertanya khabar. Kali terakhir kami berjumpa pada tayangan Kampung Pisang muzikal.

"Arwah disifatkan sebagai pengarah, sahabat dan abang yang baik kepada semua krew," kata penyanyi Datuk Awie atau nama sebenarnya Ahmad Azhar Othman, 52, yang menerima mesej terakhir arwah Mamat Khalid beberapa minggu lalu yang dianggap sedikit berbeza daripada kebiasaannya.

Sementara itu, pelakon Jaafar Onn memberitahu baru-baru ini telah menerima ucapan selamat panjang umur sempena sambutan ulang tahun kelahirannya yang ke-70 daripada Allahyarham Mamat Khalid. Kata Jaafar, ucapan tersebut akan kekal dalam ingatannya sampai bila-bila.

Lebih meninggalkan kesan apabila doa yang dibuat menerusi Facebook pada Sabtu itu menjadi perkongsian terakhir arwah Mamat atau nama sebenarnya Mohamad Mohamad Khalid yang menghembuskan nafas terakhir kira-kira pukul 12.30 tengah malam pada Ahad.

Klik untuk gambar besar

"Terkejut sangat apabila dapat tahu Mamat Khalid dah tiada. Baru kelmarin dia wish birthday saya dengan ucapan panjang umur. Saya juga sempat balas mesej dia. Tapi tak sangka dia yang ucap selamat panjang umur kepada saya tapi ajal dia sampai dulu. Moga arwah tenang di sana... moga Allah lapangkan kuburnya," ujar Jaafar.

Pada Sabtu, Mamat memuat naik posting ucapan selamat ulang tahun kelahiran kepada Jaafar yang disambut pada 19 Oktober lalu: "Selamat panjang umur kekanda abang Jay ku yang meleleh Jaafar Onn," tulis arwah secara ringkas sambil berkongsi gambar kek yang dikirimkan Jaafar kepadanya.

Bercerita lanjut tentang kek berkenaan, Jaafar berkata dia juga tidak menyangka ia menjadi hadiah terakhir untuk arwah: "Kek tu dimasak sempena birthday saya, mana pernah orang yang sambut hari jadi yang bagi kek. Saya masak kek Arab dan hantar kat dia. Sebenarnya dia share kat FB selepas dia dah makan kek tu," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALLAH AMBIL SEMULA SEORANG KEMBAR" - ISTERI ADAM CORRIE

"Ini bukanlah kali pertama saya hamil. Ini adalah kali keempat saya hamil. Saya dah ada tiga anak di syurga. Dan kehamilan saya kali ini adalah kembar, tetapi hampir usia kandungan dua bulan, dengan kuasa ALLAH, saya pendarahan.

"Salah satu anak kembar saya tak dapat diselamatkan. ALLAH ambil semula seorang anak kembar saya yang ALLAH pinjamkan seketika di dalam rahim saya. Saya alami pendarahan berbulan-bulan lamanya.

"Hinggalah bulan keempat, pendarahan baru berhenti. Ulang-alik jumpa doktor untuk pastikan kandungan saya yang satu ini selamat dan sihat. Jadi bukanlah tiga tapi empat anak saya di sana," cerita isteri Adam Corrie Lee, iaitu Fazema Mohd Fuad.

Coretan istimewa isterinya itu dikongsikan Adam Corrie menerusi laman Instagram miliknya baru-baru ini.

Melalui coretan itu, Fazema yang membahasakan diri sebagai Fazi bersikap terbuka berkongsi pengalaman mengenai kehamilannya. Terus meletakkan harapan, Fazi berdoa agar kandungannya sihat dan selamat.

Klik untuk gambar besar

"Mudah-mudahan, kali ini ALLAH berikan saya peluang selamat melahirkan anak dan membesarkannya menjadi anak yang soleh atau solehah dan menjadi menyambung dakwah Rasulullah SAW, " luahnya.

Pada masa sama, isteri Adam Corrie percaya setiap ujian yang hadir mempunyai hikmah tersendiri.

"Setiap ujian yang ALLAH berikan pasti ada hikmahnya. Saya ibu hamil yang berusia 40 tahun, tahun ini. Suami saya 50 tahun. Tahun ke-10 usia perkahwinan kami dan kandungan saya sekarang sudah lima bulan. Alhamdulillah

"Jadikan setiap ujian itu sebagai hadiah dan kasih sayang dari ALLAH kepada kita. Ujian yang diberikan untuk kita kumpul pahala.Yang penting suami isteri kena sentiasa berkasih sayang.

"Tiada zuriat bukan makna hidup itu kosong dan tiada erti. Jadikan rumah tangga jambatan kita ke syurga bersama. Kita baca sirah Nabi Zakaria. Insya-ALLAH, kita akan faham tentang apa itu rezeki, ujian dan kasih sayang dari ALLAH," tulisnya.

Mengakui tidak mempunyai tips tertentu, Fazi bagaimanapun menyarankan agar ibu-ibu hamil sentiasa mengikuti nasihat doktor.

"Ramai PM (private message) Facebook dan DM (direct mesaage) IG saya tanya tips macam mana nak hamil. Tak ada tips pun.

"Tapi yang pasti. Kalau dari kesihatan, terus jumpa doktor pakar. Suami dan isteri kena pergi buat pemeriksaan. Ikut sahaja saranan doktor.

"Jangan lengah-lengah, supaya kita tahu apa masalah kesihatan yang kita lalui. Doa usaha dan tawakal. Insya-ALLAH," tuturnya.

Dalam pada itu, Fazi turut menitipkan doa yang diamalkan mereka sejak awal perkahwinan lagi. Katanya, doa itu disyorkan oleh pendakwah terkenal dari Indonesia, Habib Ali Zaenal Abidin Abu Bakar Al-Hamid.

"Doa yang kami amalkan sejak awal perkahwinan dan Habib Ali Zaenal Abidin yang syorkan kami baca.

"Surah al-imran ayat 38: "Ketika itu Nabi Zakaria berdoa kepada Tuhannya, katanya:" Wahai Tuhanku! Kurniakanlah kepadaku dari sisi-Mu zuriat keturunan yang baik; sesungguhnya Engkau sentiasa Mendengar (menerima) doa permohonan"," kongsinya.

www.myartis.com / Sumber: Adam Corrie IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA TAK KENAL SIAPA ALYA... SAYA BUKAN PAKAR MOTIVASI" - FATIN AFEEFA

Nama pelakon Fatin Afeefa turut terpalit dan disebut-sebut netizen di laman sosial dalam kontroversi yang melanda pelakon baharu Alya Iman yang didakwa menjalin hubungan dengan lelaki berstatus suami orang.

Ia berikutan Fatin atau nama sebenarnya Fatin Nur Afifah Shamsudin, 26, pernah menjadi hangat sekitar tahun lalu apabila menerima tuduhan yang sama. Bagaimanapun, Fatin ketika ditemui enggan mengulas lanjut berikutan dia sendiri tidak mengenali anak kepada pelakon legenda Allahyarham Azmil Mustapha itu.

"Saya tak kenal siapa Alya Iman yang diperkatakan. Jadi, saya tak nak beri sebarang komen mengenai isu tersebut. Lagipun, saya tidak sesuai untuk memberi komen memandangkan saya bukan pakar motivasi. Dia juga tiada kena mengena dengan saya dan saya sendiri tak kenal dia. Malah, dia pun tak ada dalam senarai pengikut saya di laman sosial pun," kata Fatin.

Klik untuk gambar besar

Pelakon drama bersiri 'The Gadis' itu ditemui pada sebuah sidang media perlantikannya sebagai duta Havainas. Sebelum ini, Fatin pernah didakwa menjalinkan hubungan cinta dengan seorang lelaki berstatus suami orang sekitar Jun tahun lalu.

Perkara itu didedahkan oleh seorang wanita yang menggunakan nama Mag di Twitter yang mendakwa pelakon drama 'Red Velvet' itu menjadi orang ketiga dalam rumah tangganya sejak dua tahun lalu. Bagaimanapun, Mag pada Khamis lalu memberitahu Fatin sudah menghubunginya pada minggu lalu bagi memohon maaf dan berjanji tidak akan menganggu hubungan mereka.

Fatin sebelum ini pernah berkahwin dengan pelakon Adam Shahz pada 21 Disember 2013 dan bercerai dengan talak satu pada 30 Mei 2017. Hasil perkahwinan itu, dia mempunyai dua cahaya mata iaitu Adam Aisy Arrian, 6, dan Ivy Herra Sophia yang kini berusia empat tahun.

www.myartis.com / Sumber & foto: mStar, Instagram Fatin Afeefa & Alya Iman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI HAQIEM RUSLI KINI BERBADAN DUA?

Pasti ramai peminat penyanyi Haqiem Rusli yang ternanti-nanti tentang berita kehamilan isterinya, Anis Sofea apabila pasangan ini sudah hampir empat bulan mendirikan rumah tangga.

Baru-baru ini, perkongsian video oleh seorang jurufoto, Aqo Imran menimbulkan tanda tanya netizen adakah isteri Haqiem kini sudah berbadan dua apabila penyanyi lagu 'Tergantung Sepi' itu mengeluarkan kenyataan dengan memberitahu 'anak coming soon'.

Difahamkan, Haqiem yang juga seorang komposer itu membuat kenyataan tersebut selepas jurufoto itu menegur Anis Sofea dilihat semakin cantik berseri-seri.

Klik untuk gambar besar

Aqo Imran berkata lagi, sekejap sahaja masa berlalu kerana baru sahaja mengambil gambar perkahwinan mereka serta mengucapkan selamat maju jaya buat pasangan itu.

Terdahulu, dalam satu temu bual bersama prgoram hiburan Haqiem berkata belum ada berita baik mengenai cahaya mata namun akan berkongsikan kepada umum jika isterinya disahkan hamil.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - UMMI NAZEERA HAMIL ANAK KEDUA

"Assalamualaikum. Alhamdulillah Ummi nak share di sini. Ummi telah dianugerahkan rezeki untuk mengandung kali kedua dengan Izin Allah SWT. Ummi minta tolong semua untuk doakan kesihatan baby yang kini hampir 4 bulan dan juga Ummi kedua duanya sihat walafiat.

"Semoga perjalanan kami dipermudahkan," tulis pelakon Ummi Nazeera menerusi laman Instagram miliknya dimana dia mengumumkan berita gembira bahawa dirinya kini sedang hamil anak kedua.

Ummi memuat naik gambar bersama suami dan anak sulungnya memegang alat ujian kehamilan. Ummi turut memaklumkan usia kandungannya kini sudah mencecah empat bulan dan keadaan kesihatannya serta bayinya baik-baik sahaja.

Klik untuk gambar besar

Melihat pada ruangan komen, rata-rata netizen tidak melepaskan peluang untuk mengucapkan tahniah di atas zuriat kedua itu serta mendoakan agar segala urusan dipermudahkan sehingga proses bersalin.

Ummi mendirikan rumah tangga dengan seorang doktor, Dr Mohd Izzar Anwari pada Ogos 2017. Mereka dikurniakan seorang cahaya mata perempuan pada September 2018 diberi nama Ayra Aneesah kini berusia dua tahun.

www.myartis.com / Sumber & foto: Rotikaya & Instagram Ummi Nazeera

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI JALANI HIDUP SEPERTI BIASA..." - KAKAK IRA KAZAR AKUI KELUARGA TAK TERKESAN APA-APA

"Kami semua baik-baik sahaja, tiada terkesan dan Ira juga sentiasa positif. Dengan apa yang berlaku, kami sekeluarga tidak terkesan dengan apa-apa, Alhamdulillah baik-baik sahaja. Hakikatnya semua sama sahaja, tiada apa yang lebih, tiada apa yang kurang. Kami menjalani kehidupan seperti biasa dan tiada kelainan.

"Ayah (Kazar) paling okay. Bila ayah okay dan kami pun okay. Keadaan Ira pun sama sahaja sejak dahulu, sentiasa positif," jelas kakak kepada Ira Kazar iaitu Melor Kazar yang memaklumkan, adiknya berada dalam keadaan baik-baik saja meskipun berdepan ujian rumah tangga, selain turut mendoakan yang terbaik buat kedua-dua belah pihak dan sebagai keluarga mereka hanya boleh memberi nasihat.

"Jujurnya, kami mendoakan yang terbaik buat kedua-dua pihak, sebelah sana dan sini. Sebab kita nak cakap lebih pun tak boleh, kita tak lalui apa yang mereka hadapi. Kita sebagai keluarga hanya boleh nasihat, dengar atau tidak, terpulang sebab masing-masing sudah besar dan boleh berfikir," katanya yang tidak mengambil serius dengan apa yang dikatakan netizen.

"Kami baca semua komen dan kecaman netizen sama ada negatif atau positif. Yang baik kami ambil, yang buruk kami buang. Kami adik-beradik sudah diajar dan dididik untuk sentiasa bersabar. Sebab kalau baca akan mengganggu mental. Alhamdulillah, semua okay, nak kata kami takut ke mana-mana pun tidak sebab hidup perlu diteruskan," ujarnya.

Klik untuk gambar besar

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SYAWAL PALING BERMAKNA UNTUK SAYA" - SUDAH 'DIIKAT', MAS IDAYU & SUFIAN RANCANG NIKAH SEPTEMBER DEPAN

"Ujian sangat kuat. Saya tak percaya ikatan sebab itu saya tak nak bertunang kerana benda-benda inilah. Selesai saja majlis, kami bermasam muka dan tak bercakap sehinggalah dia balik. Ini ujian paling besar yang kami lalui.

"Alhamdulillah kami dah okey semula. Dia pujuk saya semula. Ia hanya benda kecil yang tak patut berlaku," ujar penyanyi Mas Idayu yang sudah 'diikat' Penerbit Eksekutif TV3, Muhammad Sufian Che Isa dalam majlis menghantar tanda, baru-baru ini.

Mas Idayu bakal melangsungkan pernikahan dengan Sufian, September ini sudah 'diikat' Sufian dalam majlis menghantar tanda, baru-baru ini. Kata Mas Idayu, Sufian bersama keluarganya hadir ke rumah keluarga Mas di Kota Tinggi, Johor untuk tujuan itu, baru-baru ini.

Katanya, mereka juga tidak melangsungkan pertunangan. Tambah Mas Idayu, bapa, bapa saudara dan adik-beradik lelaki memang sukakan Sufian.

Klik untuk gambar besar

"Ketika majlis berlangsung, saya berada dalam bilik dan tak dibenarkan keluar. Saya cuma tengok video yang dirakam oleh adik. Ketika nak pasang 'tanda' baru saya keluar. Keluarga saya pun tak banyak bertanya pada dia. Sebelum ini mereka tak suka pilihan saya kerana lebih muda daripada saya," katanya.

Mas atau nama sebenarnya, Mas Idayu Mesnun dan Sufian merancang untuk melangsungkan perkahwinan September depan: "Mana ada orang dalam masa empat bulan kenal terus ikat. Tak sangka dia nak ikat nak bagi tanda, okeylah. Kiranya inilah Syawal paling bermakna untuk saya.

"Tarikh nikah pun dah ada, cuma kami tunggu masa sesuai untuk kongsikan. Perancangannya nikah pada sebelah pagi dan malamnya kami nak bersanding. Saya juga rancang nak khatam al-Quran pada majlis itu," tutur Mas Idayu.

Mengulas mengenai persiapan, Mas berkata, ia sudah mencecah 70 peratus: "Tinggal lagi untuk pilih lokasi dan beberapa hal lain. Ada yang berminat nak taja dan kami sedang pertimbangkan yang sesuai. Cenderahati istimewa untuk 600 jemputan adalah produk kecantikan milik saya sendiri Twenty Skincare," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS ISTERI MENINGGAL DUNIA - CHEF WAN ATUR PENGEBUMIAN HARI INI

Akhirnya... Allah lebih sayang pada bekas isteri chef Wan atau nama sebenarnya Dato Redzuawan Ismail yang disahkan meninggal semalam.

Kongsi Chef Wan melalui Ignya, bekas isterinya baru sahaja menghembuskan nafas terakhirnya di Hospital Ampang, Selangor. Dalam hal ini, dia akan mengatur semua urusan pengebumian bekas isterinya itu hari ini.

Untuk info, sebelum ini Chef Wan pernah memuat naik satu posting di mana, sebelum anaknya Serina melawatnya di hospital, anaknya itu sempat melawat bekas isterinya yang turut terlantar di hospital.

Chef Wan turut memberitahu bahawa bekas isterinya itu menjalani pembedahan memotong kedua-dua belah kakinya disebabkan diabetes. Ketika itu, keadaan bekas isterinya dalam keadaan bahaya kerana jantungnya agak lemah.

Salam Takziah diucapkan!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERLEBIH SENAM - TISU BAHU KIRI ZUL ARIFFIN TERKOYAK

Gara-gara melakukan senaman berlebihan di gimnasium Sabtu lalu, pelakon Zul Ariffin, 29, telah mengalami kecederaan apabila tisu bahu kirinya koyak.

Menghadapai kesukaran untuk menggerakkan tangannya ke hadapan, Zul telah berjumpa dengan doktor pakar sebelum mengesahkan kecederaan tersebut.

"Saya yakin ia berpunca daripada senaman berlebihan. Sewaktu di gimnasium lagi saya sudah merasai kesakitan itu, tapi saya buat tak tahu saja.

"Keesokan harinya, apabila bangun tidur saya tak boleh gerakkan tangan ke depan. Saya terus berjumpa doktor pakar dan beliau mengesahkan tisu bahu saya terkoyak," ujar Zul dipetik sebagai berkata.

Walaubagaimanapun, pelakon drama Rindu Awak 200% ini tidak perlu menjalani sebarang pembedahan untuk merawat kecederaan beliau. Buat masa ini, doktor menasihatkan beliau untuk berehat lebih daripada sebulan agar kesan koyak itu dapat pulih sepenuhnya.

"Kecederaan ini agak serius sebab itu doktor menasihati saya supaya berehat dan tak boleh melakukan kerja berat.

"Ia tak perlukan pembedahan sebaliknya kecederaan sebegini akan pulih sendiri jika menjaga pemakanan dan rehat secukupnya," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL-FATIHAH - PELAKON TAWIL DIJEMPUT ILAHI PAGI JUMAAT

Takziah kami ucapkan kepada keluarga pelakon filem 'Prebet Lapok', Tawil, 69, atau nama sebenarnya Abu Bakar Ahmad atas pemergiannya yang meninggal dunia akibat sesak nafas di rumahnya di Projek Perumahan Rakyat (PPR), Sri Aman, Kepong, di sini, jam 2.15 pagi, hari ini.

Isteri Allahyarham, Azah Abdul Kahar, 62, ketika dihubungi berkata, suaminya mengalami sesak nafas teruk sepanjang minggu ini. Azah yang tinggal berdua dengan suaminya di situ berkata, arwah tidak menunjukkan sebarang perubahan pelik selain sesak nafas dialami.

"Suami memang ada semput atau sesak nafas sudah lama. Cuma minggu ini makin teruk. Kalau berjalan ke lif dia cepat penat. Apatah lagi dalam rumah, nak ke tandas pun sama. Lebih kurang jam 1 pagi tadi dia sesak nafas teruk. Dia mencangkung dekat meja makan. Jadi, saya menghubungi ambulans. Dalam masa sama saya minta tolong jiran angkat dia ke katil.

"Ketika itu, saya sempat kesat air liur dia. Kemudian dia pandang saya dan terus pejam mata. Dia macam orang tidur. Jiran kata nadinya sudah tak kuat. Rupa-rupanya waktu itu dia sudah nazak. Apabila pegawai perubatan sampai, dia periksa dan suami sudah tiada. Kami memang tinggal berdua saja di rumah. Semua anak-anak duduk tempat lain.

Klik untuk gambar besar

"Suami tak ada pula tunjukkan perubahan sikap. Cuma sejak kebelakangan ini dia selalu cakap mengenai Covid-19 yang boleh membawa maut. Saya beritahu dia, memanglah Covid-19 itu ada. Manalah saya tahu maksud tersirat itu. Rupa-rupanya dia nak pergi hari ini," kata Azah yang turut memaklumkan jenazah suaminya disempurnakan di Surau Al Hijrah PPR Sri Aman sebelum dikebumikan di Tanah Perkuburan Islam Jalan Ipoh.

Tahun lalu, Allahyarham antara 25 penggiat seni menerima surat tawaran unit PPR di bawah Inisiatif Perumahan Komuniti Seni Prihatin atas usaha Perbadanan Kemajuan Filem Nasional Malaysia (Finas) dan Kementerian Perumahan dan Kerajaan Tempatan (KPKT) untuk golongan veteran tidak berkemampuan.

Bagaimanapun, unit kediaman didudukinya dibiayai sepenuhnya oleh Lembaga Zakat Selangor (LZS) dengan bayaran RM35,000, sebelum arwah dan isteri berpindah pada Mac lalu. Allahyarham Tawil banyak membintangi drama dan filem serta bergelar pengacara sekitar 1970-an dan 1980-an.

Mula mencipta nama menerusi filem 'Prebet Lapok' arahan Allahyarham Datuk Aziz Sattar, bergandingan bersama bintang utamanya, AR Badul. Selain itu, Allahyarham turut membintangi filem hebat seperti 'Darah Satria', 'Setinggan', 'Da Di Du', 'Serampang Tiga', 'Penyamun Tarbus' dan banyak lagi. Kali terakhir anak kelahiran Kampung Baru, Kuala Lumpur itu tampil menerusi telefilem 'Taubat Seorang Samseng' pada 2013.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MUHAMMAD MINI FARID..." - DIANA TAK GALAKAN ANAKNYA TERUS AKTIF BERLAKON

Mendedahkan anak lelakinya, Muhammad berkongsi minat yang sama dengan suaminya yang juga pelakon, Datuk Farid Kamil, aktres, Datin Diana Danielle menjelaskan yang disebabkan dia melihat Muhammad minat ke arah permotoran justeru membenarkannya berlakon dalam filem 'Remp-It 2'.

"Muhammad memang mini Farid.. Minat dia terhadap motosikal sangat mendalam. Kalau orang lain main motorcross satu jam, dia akan main sampai empat jam. Dia memang mat moto sebenarnya. Kami masukkan dia dalam filem itu selepas tengok minat dia dan kami tak pernah paksa. Kalau dia tak minat motor, mungkin dia takkan ada dalam filem itu. Tapi disebabkan dia suka, jadi dia ada semangat untuk berlakon," katanya.

Tambah pelakon filem Gol & Gincu 2 ini, dia tidak menggalakan anak lelakinya terus aktif berlakon kerana khuatir lalai apabila sudah mempunyai wang daripada hasil titik peluh sendiri: "Benda macam ni terlalu muda untuk dia faham. Saya nak dia 'relax' dahulu.

"Kalau saya rasakan ia sesuai, baru saya akan terima. Bukan tidak benarkan berlakon, cuma saya tidak mahu jika perkara ini boleh melalaikan dia. Budak-budak kalau dia dah dapat merasa duit sendiri dan rasa berlakon dalam filem, dia akan terlupa apa yang lebih penting dalam hidup," ujarnya lagi.

Klik untuk gambar besar

www.myartis.com / Sumber & foto: Astro Gempak, Instagram Diana Danielle & @chemad7

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEDAH ANAK KEPADA HALIM OTHMAN, RAMAI HAIRAN GUNA BINTI 'ABDULLAH' - INI JELAS MYRA NATASYA

Pelakon dan pengacara Myra Natasya baru-baru ini telah membuat pendedahan bahawa dia merupakan anak tunggal kepada bekas penyampai radio dan pengacara, Halim Othman, dan ia sekaligus mengejutkan ramai pihak.

Perkara tersebut turut mengundang pelbagai spekulasi berkaitan hal rumahtangga Halim Othman dan lebih menjadi tanda tanya apabila biodata Myra, 27, yang sebelum ini menyertai pertandingan Dewi Remaja 2019/2020 tertulis nama sebenar Yusmyra Natasya Abdullah tersebar dan menjadi bualan netizen.

Menjelaskan mengenai kekeliruan itu, Myra berkata ibunya Yusnita Omar berkahwin dengan Halim di Thailand pada 1994. Kata Myra lagi, dia dilahirkan pada 1995 dan ibu bapanya mengambil keputusan untuk bercerai empat tahun kemudian. Difahamkan, perkahwinan mereka tidak didaftarkan di Malaysia.

"Mengenai nama saya Yusmyra Natasya binti Abdullah… saya menggunakan ‘binti Abdullah’ kerana ibu bapa saya kahwin di Thailand. Bapa saya berkahwin sebelum dia menjadi seorang ‘public figure’ iaitu pada tahun 1994, mereka bercerai ketika umur saya tiga tahun.

Klik untuk gambar besar

"Dia tidak mahu cerita sebab masa itu dia baru cerai dan baru mula dalam bidang seni, jadi dia kata tak perlu untuk cerita perkara yang bukan tentang kerjaya," jelasnya yang dipetik sebagai berkata mStar.

Dalam pada itu, Myra meluahkan rasa syukur selepas 27 tahun bapanya akhirnya bersetuju untuk membuka rahsia tersebut selepas beberapa kali membuat permintaan.

"Ini masa terbaik untuk memberitahu perkara itu, kalau dulu semasa saya berada dalam pertandingan pasti ada yang beranggapan saya ingin menumpang glamor atau guna cable. Saya umumkan sekarang sebab mungkin satu hari nanti saya akan berkahwin dan saya rasa tak elok andai harus terus berpura-pura.

"Saya pernah tanya kepada bapa jika orang tanya siapa bapa saya, boleh ke saya beritahu… dia kata okey cakap jelah. Saya terus rasa terharu dan menangis kerana itu bukan pertama kali saya minta kebenaran dia… mungkin kali ke 18. Mungkin sebab bulan Ramadan, hati dia akhirnya terbuka untuk berkongsi," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PASANGAN PELAWAK & PENYANYI BERGADUH BERPUNCA DARI PESERTA AF2016?

Akademi Fantasia kembali lagi!

Ikhlasnya, tidaklah dipanggil rancangan itu sebagai Akademi Fantasia jika segelintir pesertanya tidak terpalit dengan kontroversi. Heh.

Jika pada musim lalu, juara AF2015 Sufi Rashid terpalit dengan kontroversi ketika diumumkan sebagai seorang peserta bertanding.

Terkini, ada yang mendakwa salah seorang daripada 14 peserta program itu mempunyai kaitan dengan masalah rumah tangga seorang pelawak dengan isterinya yang juga bekas peserta rancangan realiti terbabit.

Pihak produksi AF2016 itu berasa terkejut sebaik diajukan soalan mengenai peserta AF2016 yang didakwa menjalin hubungan sulit dengan isteri pelawak popular itu.

Pengurus Saluran Astro Ria, Raqim Ahmad, berkata pihaknya tidak mengetahui perkara berkenaan dan pada masa sama akan menyiasat berhubung kes terbabit, selain mengada perbincangan bersama produksi AF2016.

"Saya tidak tahu-menahu mengenai perkara ini dan tak juga mendapat sebarang makluman mengenainya. Apapun, kami akan selidik dan melihat perkara ini dengan serius," jelasnya sebaik selesai konsert pertama program itu, semalam.

Peserta berkenaan dikatakan menjadi punca pergaduhan pasangan selebriti terbabit sebaik saja aksi mereka dalam aplikasi nyanyian diketahui pelawak itu.

"Kita berharap, tidak ada sebarang hubungan terlarang berlaku dan perkara ini akan diberikan perhatian sebelum sebarang tindakan diambil," katanya.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NEELOFA SAH BERNIQAB: "DOAKAN SAYA INSAN PENUH KEKHILAFAN INI AGAR SENTIASA ISTIQAMAH"

Beberapa jam setelah memuat naik foto dirinya dengan penampilan baharu yang mendapat pujian ramai, Noor Neelofa menerusi Insta Stories miliknya telah memuat naik satu entri dimana dia menuliskan isi hatinya terhadap penghijrahan yang baru dilakukan.

Dalam dua perenggan tulisan yang dimuat naik, Neelofa yang merupakan seorang pelakon, pengacara dan usahawan ini mengaku dirinya kini memilih untuk berniqab.

"Doakan saya insan yang penuh dengan kekhilafan ini agar sentiasa istiqamah dalam memperbaiki diri dan ampuh melalui datangnya hari," tulis Neelofa.

Klik untuk gambar besar

Bersama penghijrahan penampilan baharunya itu, dia juga tak henti meminta doa agar keputusan yang diambil mampu mempertahankan istiqamahnya.

"Kirimkan juga buat perjalanan baharu saya nanti agar sentiasa dalam rahmat dan reda Ilahi. Insya Allah semoga kita sentiasa dilindungi Allah dan selalu berada dalam rahmat dan ehsanNya," tutup Neelofa.

www.myartis.com / Sumber & foto: Harian Metro & Berita Harian & Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONTROVERSI TAK JEJAS AKTIVITI SENI - HATTAN BERSYUKUR TAK PUTUS-PUTUS TERIMA TAWARAN 'SHOW'

"Alhamdulillah, saya tak menang tangan ditawarkan menyanyi di sana sini. Ada satu syarikat ambil saya menyanyi untuk lima 'show' anjuran mereka di seluruh negara.

"Sudah semestinya saya menyanyi dengan iringan pemuzik pengiring," ujar penyanyi Datuk Hattan yang menjelaskan isu kontroversi dengan pembaca berita wanita sebuah stesen televisyen sebelum ini tidak menjejaskan aktiviti seninya.

Ini kerana kata Hattan, semuanya berjalan seperti biasa. Bahkan, tawaran 'show' (persembahan) tidak putus-putus diterima.

Dalam perkembangan berkaitan, Hattan menafikan dakwaan Konsert 'Sifu & Aku 38' yang menggabungkannya dengan Datuk M. Nasir dibatalkan kerana penjualan tiket tidak laku. Malah, ia juga tidak berkaitan secara langsung dengan kontroversi membabitkannya sebelum ini.

Tambahnya lagi, konsert yang sepatutnya berlangsung di Pusat Konvensyen Borneo Kuching (BCCK) pada 25 Mei ini dan seterusnya Pusat Konvensyen Antarabangsa Sabah pada 1 Jun depan terpaksa ditunda atas beberapa faktor, antaranya kematian kakitangan Luncai Emas milik M. Nasir.

"Yang kendalikan urusan di sana ialah Allahyarham Sham Amir Hussain. Arwah bawa masuk banyak penaja untuk konsert ini. Jadi, buat masa ini konsert terpaksa ditunda untuk sementara waktu. Saya diberitahu tiket berharga RM1,000 dan RM188 untuk konsert di Sabah habis dijual.

"Persediaan untuk show pun dah dibuat tanpa masalah. Kami semua dah dibayar sekitar 60 peratus. Ia mungkin akan berlangsung sekitar Ogos nanti. Kami akan buat sidang media khas untuk perkembangan lanjut nanti," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GARA-GARA MESEJ SEKS - A.AIDA PASANG 'BODYGUARD'

Penerbit dan pelakon A.Aida atau nama sebenarnya Zaidah Awang, 43, terpaksa menggajikan seorang 'bodyguard' selepas menerima mesej berbaur seks daripada individu yang tidak dikenali di laman sosial Facebook sejak beberapa tahun lalu.

Menurut A.Aida, gangguan tersebut belum sampai ke tahap serius sehingga mendedaknya untuk membuat laporan polis.

"Sudah beberapa tahun juga saya terima mesej gangguan seksual seperti gambar yang tidak sepatutnya menerusi ruangan mesej di laman sosial Facebook.

Klik gambar untuk size besar

"Ada suatu masa individu itu menghantar gambar dan mesej hampir setiap hari. Saya bimbang juga, namun setakat ini saya belum buat sebarang laporan polis kerana belum benar-benar mengancam keselamatan saya," ujar A.Aida ketika ditemui Media di pelancaran drama Si Montel terbitan syarikatnya di Menara Kuala Lumpur.

Sehubungan itu A.Aida berkata, dia terpaksa mengupah pengawal keselamatan untuk menemaninya di acara-acara tertentu kerana bimbang akan keselamatan diri.

"Sejak itu juga saya ambil khidmat pengawal peribadi untuk menjaga saya ketika berada di luar. Sekurang-kurangnya bila ada pengawal peribadi saya tidak risau tentang keselamatan selain dapat mengelakkan perkara yang tidak diingini berlaku," jelasnya.

Sementara itu, ketika ditanya adakah dia kini sudah bertaraf jutawan kerana drama-drama terbitan syarikatnya A. Aida Production berjaya mendapat slot di semua stesen televisyen A.Aida berkata, dia selesa dengan kehidupan yang dilaluinya ketika ini.

Jelas A.Aida, sama ada bertaraf jutawan atau tidak, dia bersyukur apa yang diusahakan dengan titik peluhnya selama ini membuahkan hasil.

"Saya hanya boleh bersyukur dengan rezeki yang Allah beri, saya boleh cakap saya lalui sebuah lehidupan yang agak selesa dan apa yang saya impikan dahulu sudah tercapai," katanya.

Mengenai drama terbaharunya berjudul Si Montel, A. Aida berkata, ia merupakan sebuah drama yang unik kerana mengetengahkan pelakon berbadan besar sebagai watak utama.

Tambahnya, drama ringan tersebut mempunyai mesej positif yang mampu memberi pengajaran terhadap masyarakat yang sering memandang rendah terhadap golongan itu.

"Drama ini bergenre komedi, namun ia juga memberi mesej positif kepada masyarakat. Selain itu saya juga mahu beri peluang kepada pelakon berbadan besar untuk watak utama," tambahnya.

Drama 13 episod ini dibintangi pelakon Dottie, Azrel Ismail, Adibah Yunus, Ezzaty Abdullah, Janna Nick, Ruhainies dan Keena Mentor.

Ia bakal ditayangkan setiap Jumaat bermula 11 September ini, di saluran 116 HyppTV, pukul 9 malam.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


FENDY BERSYUKUR DAPAT RUMAH: "ALHAMDULILLAH... WALAUPUN DAH JADI DUDA ANAK SATU"

"Alhamdulillah, saya sangat bersyukur kerana dapat juga surat tawaran rumah yang diharap-harapkan selama ini. Terima kasih ya Allah atas rezeki dikurniakan walaupun sekarang saya dah jadi duda anak satu. Penantian yang sangat lama ini, sekarang dirasakan berbaloi.

"Terima kasih kepada Menteri Wilayah Persekutuan kerana sudi membantu dan prihatin terhadap masalah saya," demikian kata pemain dram kumpulan Caliph Buskers, Fendy Adlun, 30, yang bersyukur apabila hasrat memiliki rumah mampu milik Dewan Bandaraya Kuala Lumpur (DBKL) menjadi kenyataan, selepas tujuh tahun menunggu.

Fendy menerima surat tawaran rumah berkenaan yang disampaikan sendiri oleh Menteri Wilayah Persekutuan, Tan Sri Annuar Musa kepadanya dalam satu pertemuan di bangunan DBKL. Fendy berkata, dia sudah membuat permohonan rumah DBKL itu pada 2014 lagi dan ketika itu masih berstatus suami orang. Bagaimanapun, rezekinya jadi kenyataan pada tahun ini ketika negara dilanda pandemik Covid-19.

"Apapun, ketika mula-mula kisah saya tular pada Julai lalu, Tan Sri ada menghubungi saya bertanya khabar dan ambil peduli dengan kesusahan dialami. Saya tak sangka juga, beliau sudi menghulurkan bantuannya dan dengan surat tawaran rumah diterima, Alhamdulillah penantian saya sudah berakhir," ujarnya.

Klik untuk gambar besar

Ditanya kawasan rumah baharunya itu, Fendy berkata dia mendapat kediaman di Projek Perumahan Rakyat (PPR) Taman Mulia Bandar Tun Razak seperti yang diinginkan kerana berdekatan dengan kemudahan pengangkutan awam seperti Transit Aliran Ringan (LRT).

"Insya Allah, jika semua urusan berjalan lancar mungkin saya sudah boleh masuk ke rumah itu dalam tempoh seminggu lagi. Sekarang, perasaan saya memang tak sabar nak berpindah ke rumah baharu bersama anak, Nur Azalea Zafirah, 6. Apabila sudah tinggal di rumah baharu itu, dapatlah saya menyusun semula aktiviti seni untuk menjana pendapatan seperti membuat persembahan nyanyian secara maya atau apa saja yang sesuai," jelasnya.

Terdahulu, menerusi laporan media semalam, Annuar memaklumkan hasil semakan DBKL mendapati memang Fendy sudah membuat permohonan rumah mampu milik itu sejak  2014 lagi. Bagaimanapun, beliau berkata ketika itu masih tiada unit sesuai serta mempunyai kemudahan mesra Orang Kurang Upaya (OKU) dan membuatkan permohonannya tidak memperoleh jawapan segera.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEHILANGAN SUARA - ANUAR ZAIN  BATAL KONSERT DISAAT AKHIR

"Saya memohon maaf kepada semua pihak yang terbabit di atas situasi yang tidak dapat diduga ini. Ia satu keputusan yang amat sukar dilakukan.

"Diharap anda semua dapat mendoakan kesihatan saya," demikian kata penyanyi Anuar Zain yang terpaksa membatalkan persembahannya pada 'Konsert Yonder Music Live Series By The Lake - Anuar Zain & You' yang dijadualkan berlangsung malam ini di Panggung Anniversari, Taman Tasik di Perdana.

Klik untuk gambar besar

Anuar atau nama penuhnya Shahrul Anuar Zain, 47, yang dijadualkan membuat persembahan solo sulung bersama Yonder Music dengan mendendangkan 14 lagu popularnya itu terpaksa akur dengan nasihat doktor yang memerlukan beliau berehat kerana kehilangan suara.

Sementara itu, Pengarah Urusan Yonder Music, Adam Kidron, turut melahirkan rasa kesal atas pembatalan konsert itu pada saat akhir.

"Pihak kami difahamkan Anuar telah kehilangan suaranya pada hari ini (Jumaat) dan dinasihatkan agar tidak meneruskan konsert seperti yang direncanakan.

"Biarpun ia amat mendukacitakan pihak kami dan peminat, namun kami perlu mengutamakan kesihatan beliau. Semoga beliau cepat sembuh. Beliau sememangnya seorang yang Hear Forever dalam hati kami semua," ujar Adam dipetik sebagai berkata.

Menurut kenyataan itu, segala informasi terkini terutama mengenai tiket akan dimaklumkan dalam masa terdekat.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


34 GAMBAR - SEKITAR BULAN MADU UMMI NAZEERA & SUAMI DI EROPAH

Baru-baru ini, pelakon Ummi Nazeera bersama suaminya, Dr. Mohd. Izzar Anwari sedang mengabadikan detik-detik indah bersama dengan berbulan madu di Eropah.

Berdasarkan perkongsian di Instagram, antara negara yang telah dilawati oleh pasangan ini ialah Switzerland dan Turki.

Untuk makluman, Ummi sah bergelar isteri kepada seorang doktor yang berasal dari Kuala Lumpur dengan sekali lafaz pada 23 Julai lalu.

Apapun, semoga selamat semuanya diucapkan kepada Ummi dan suami sepanjang bulan madu mereka. Inilah masanya untuk anda berdua lebih mengenali satu sama lain. Pastinya rasa cinta itu akan lebih mendalam selepas percutian ini.

Klik untuk gambar besar

www.myartis.com / Sumber: Ummi Nazeera IG & Dr. Izzar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIKECAM 'BAKAL BUKA TUDUNG' - HANEZ SURAYA KECEWA, JANJI CUBA PERTAHANKAN

Semua mengetahui mengenai isu buka tudung dalam kalangan artis wanita sejak kebelakangan ini yang termometer industri hiburan tempatan panas. Selepas Uqasha Senrose dan Sara Ali, peminat dikejutkan pula dengan keputusan Emma Maembong yang kembali tidak mengenakan hijab sekitar beberapa bulan lalu.

Terbaharu, nama Fathia Latiff menjadi sebutan selepas dia yang telah berhijrah sekitar tiga tahun lalu tampil ke sebuah acara pertunjukan fesyen dengan menggayakan potongan rambut pendek. Isu-isu sebegini tidak hanya menjadi bualan ramai, malah membuatkan pengguna media sosial bertindak memberikan kritikan terbuka kepada artis-artis terbabit bahkan menjalar ke ruang peribadi selebriti berhijab yang lain.

Dek kerana isu tersebutm, nama pelakon Hanez Suraya yang merupakan antara artis bertudung turut menerima kecaman daripada netizen. Hanez yang ditemui pada majlis pelancaran produk pewarna bibir 'CakePop' baru-baru ini berkata, namanya disenaraikan oleh netizen sebagai artis yang bakal membuka tudung dalam masa terdekat.

Kecewa dengan andaian tersebut, Hanez mampu berjanji tidak akan membuka tudung dan cuba mempertahankan pemakaian hijabnya sehingga bila-bila. Menurut Hanez yang mula bertudung sekitar empat tahun lalu, banyak hati yang perlu dijaga lebih-lebih lagi dia kini sudah bergelar isteri sejak berkahwin dengan Romie Razin Adilha Abd. Rais sejak 2015.

Klik untuk gambar besar

"Saya tidak mahu memberikan komen kerana kita sendiri tidak tahu apa yang bakal berlaku pada masa akan datang. Apa yang pasti, kita doakan agar kembali mengenakan tudung. Namun, saya berasa hairan dengan segelintir netizen. Setiap kali ada artis buka tudung, pasti nama saya akan diandaikan sebagai artis seterusnya yang akan berbuat demikian.

"Sejujurnya, dalam keadaan sekarang, banyak hati yang perlu saya jaga. Saya sudah berkahwin dan perlu memelihara air muka suami. Selain itu, saya perlu menghormati keluarga saya dan keluarga mertua. Saya sendiri berasa kurang selesa sebenarnya sewaktu masih tidak bertudung dahulu. Jadi, saya cuba pertahankan hijab yang saya pakai dengan kerelaan hati," ujarnya.

Dalam pada itu, Hanez turut bercerita mengenai kandungannya yang kini sudah memasuki bulan ketujuh dan produk kosmetik pertamanya yang kini telah mula dipasarkan. Dalam pada itu, Hanez mengakui segala keputusannya untuk kembali aktif berlakon atau sebarang aktiviti seni haruslah mendapat izin daripada suami.

"Khabar baik. Benar, kandungan saya kini telah memasuki bulan yang ketujuh. Menurut doktor, saya akan melahirkan bayi perempuan awal Julai depan. Sewaktu mengandungkan Putri Aleesya, 4, saya sangat pasif. Ketika itu, saya jarang keluar dan kerap duduk di rumah. Namun, lain pula dengan kehamilan kali ini. Saya terlalu obses dengan budaya dan industri hiburan Korea.

"Seperti wanita hamil lain yang mengidam pelbagai jenis makanan, saya mengidam untuk menonton drama dan mendengar muzik Korea. Mungkin disebabkan hal tersebut, saya mendapat ilham untuk memasarkan produk kosmetik sendiri, iaitu pewarna bibir, 'CakePop'. Tidak dinafikan, pelakon-pelakon Korea mempunyai kulit yang cantik. Mereka juga mempunyai bibir yang sangat mulus.

"Jadi, saya cuba untuk hasilkan produk pewarna bibir yang lebih ringan berbanding gincu dan selamat untuk setiap peringkat umur. Perasaan mahu berlakon itu ada. Cuma, saya perlu meminta kebenaran daripada suami. Saya tidak boleh berjanji kerana segala keputusan datang daripadanya," katanya.

www.myartis.com / Sumber & foto: Kosmo & Instagram Hanez Suraya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI FOTO NIKAH - RAJA ILYA BAKAL ADAKAN RESEPSI DI MALAYSIA

"Syukur Alhamdulillah semuanya berjalan lancar dan dipermudahkan. Majlis ini dilakukan secara tertutup dan dihadiri keluarga serta kenalan terapat sahaja.

"Terima kasih kepada semua yang mendoakan dan saya berharap kenalan dan peminat doakan jodoh kami kekal selamanya," kata pelakon Raja Ilya, 33, yang sah bergelar isteri kepada lelaki warga Australia dikenali sebagai TWG atau Trent, 37 pada 23 Disember lalu.

Beliau berkata, majlis pernikahan itu diadakan di kediaman saudara suaminya di Perth, Australia dan dihadiri oleh keluarga terdekat kedua-dua belah pihak.

Selepas beberapa hari nikah, pelakon drama 'Gerak Khas' itu turut memuatnaik foto majlis perkahwinannya dan mengucapkan terima kasih kepada semua yang mendoakannya di laman Instagram miliknya.

"I'm touched beyond words and my heart is overflowing with gratitude. Thanks from the bottom of my heart, Thank u for being a part of the journey, thank you for all the gifts, wishes & prayers guys ❤💜🧡💜💛💚💙💜❤🧡..

Klik untuk gambar besar

"Feels good To be married #married #mrmrsgarrett #garrett #family #husband #wife #trentilya #love #united #blessed #perth #malaysia #december," tulisnya.

Ilya atau nama sebenarnya Raja Ramilah Begum Raja Mohammad berkata, dia kini masih sibuk dengan jadual penggambaran drama 'Syurgaku Tak Sempurna 2' yang akan disambung di Perth bulan depan.

Tambahnya lagi, jika ada rezeki beliau tidak menolak untuk mengatur sebuah majlis resepsi di Malaysia bergantung kepada kelapangan suaminya yang juga seorang ahli perniagaan.

Untuk makluman, Ilya dan Trent telah berkenalan sejak 2012 dan mengesahkan sudah bertunang pada awal November lalu. Difahamkan, pasangan itu sedang berbulan madu di Rottnest Island, Australia.

www.myartis.com / Sumber: mStar & Instagram Raja Ilya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PELAKON PENDEKAR BUJANG LAPOK, MOMO LATIF KEMBALI KE RAHMATULLAH

Seniwati veteran, Momo Latif atau nama sebenarnya, Momo Makarim, 92, yang terkenal melalui filem 'Pendekar Bujang Lapok' telah menghembuskan nafas terakhirnya di rumahnya di Woodlands, Singapura, pada jam 5.50 petang tadi.

Momo meninggal dunia di sisi 10 anak dan cucunya.

Menurut anaknya Kamaliah Latif, selepas dirawat di hospital, Rabu lalu, keadaan ibunya semakin kritikal apabila doktor mengesahkan pembuluh darah ke otaknya pecah.

"Selepas mendapat penjelasan doktor, kami adik-beradik sepakat membawa ibu pulang ke rumah.

"Saya bersyukur kerana pada saat akhir hayatnya, semua 10 anak dan cucu ada di sisi ibu," katanya sebak.

Difahamkan, Momo akan disembahyangkan di Masjid Ahmad Ibrahim sebelum dikebumikan di Pusara Abadi, You Chu Kang, selepas solat Jumaat esok.

Rabu lalu, Momo dikejarkan ke Hospital Khoo Tec Phuat di Yishun Central kerana rebah di rumahnya selepas mengerjakan solat Maghrib.

Momo yang juga anak jati Singapura memulakan karier dalam bidang lakonan melalui filem Toping Saitan dan Hou Yao Wan & Hoi Ling pada tahun 1941.

Selain filem 'Pendekar Bujang Lapok' di mana Momo melakonkan watak ibu kepada Ani yang juga isteri kepada Pak Mustar, Momo turut berlakon bersama Seniman Agung, Allahyarham Tan Sri P Ramlee menerusi filem 'Musang Berjanggut'.

Momo juga berlakon bersama pengarah Mat Sentul dalam filem 'Mat Toyol', 'Mat Karung Guni', 'Mat Tenggek' dan banyak lagi.

Selain berlakon, Momo juga terkenal sebagai penyanyi pada era 1930-an hingga 1970-an. Ketika itu, lagu dendangan Momo sering diputarkan di radio Malaysia dan Singapura.
Antara lagu nyanyian Momo adalah Tudung Periuk, Tak Jemu Menunggu, Jangan Main Mata dan dua lagu duet bersama P Ramlee iaitu Merpati Dua Sejoli dan Semenjak Berpisah.

Takziah kami ucapkan buat keluarga Allahyarham dan semoga rohnya ditempatkan bersama golongan orang-orang yang beriman.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"MAHU TERCABUT LUTUT" - PERTAMA KALI MENGAJI DI TV, NETIZEN TERPESONA DENGAR ALUNAN ZIZI

Penyanyi Zizi Kirana sejak kebelakangan ini dilihat mula tampil dengan imej sopan dan kini sedang mengambil masa untuk memadam foto seksi di Instagram. Ramai yang menyambut baik azam penyanyi lagu 'Eh' itu yang mahu berubah ke arah lebih baik.

Baru-baru ini, perkongsian Zizi di aplikasi TikTok menjadi perhatian ramai apabila video itu memaparkan dirinya sedang membaca Al-Quran dengan lancar sekali.

"Pertama kali tampil mengaji di kaca TV, mau tercabut lutut. InsyaAllah saya akan terus belajar lagi. #RahsiaRamadhan," tulis Zizi yang difahamkan bakal muncul menerusi sebuah program Rahsia Ramadhan yang akan ditayangkan pada bulan puasa nanti.

Klik untuk gambar besar

Meskipun pertama kali mengaji di kaca televisyen, bagaimanapun penyanyi itu dilihat langsung tidak kekok dan ramai yang terpesona dengan kemerduan suara Zizi bertaranum.

Diruangan komen, rata-rata netizen memuji Zizi yang bukan sahaja boleh menyanyi malah boleh mengaji. Tampil manis berjubah dan bertudung serba putih, netizen turut mendoakan agar Zizi agar terus istiqamah untuk bertudung selepas ini.

VIDEO ZIZI KIRANA MENGAJI
  www.myartis.com / Sumber & foto: Ohmymedia & Instagram Zizi Kirana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DOA SEBELUM HAMIL TERMAKBUL - SITI NURHALIZA BAKAL TUNAI UMRAH BERSAMA AAFIYAH

"Saya akan bawa Aafiyah untuk menunaikan umrah pada 23 Mei ini dan suami saya juga akan ikut bersama serta beberapa ahli keluarga yang lain. Sebelum mengandung, saya ada berdoa setiap kali ke Makkah untuk dikurniakan cahaya mata dan membawa anak saya tunai umrah selepas dilahirkan.

"Alhamdulillah, saya bersyukur doa saya ini dimakbulkan Allah kerana bukan senang mahu ke sana tanpa keizinan-Nya," demikian kata penyanyi Datuk Seri Siti Nurhaliza memberitahu dia bakal menunaikan umrah bersama suami, Datuk Seri Khalid Mohd. Jiwa (Datuk K), 50, dan anaknya, Siti Aafiyah pada 23 Mei ini.

Siti, 40, yang ditemui ketika majlis Berbuka Puasa Siti Nurhaliza Bersama Sitizone dan majlis penyampaian anugerah Universal Music Malaysia di Pusat Dagangan Dunia Putra (PWTC) pada Sabtu itu berkata dia bersyukur doanya di Makkah sebelum hamil untuk membawa anaknya bersama dimakbulkan Allah.

Dalam pada itu, penyanyi lagu 'Anta Permana' ini terkejut apabila dia menerima anugerah Legend Award dari Universal Music Malaysia. Bagaimanapun, Siti mengucapkan terima kasih kepada pihak syarikat rakaman tersebut atas usaha keras mempromosikan albumnya sehingga menjadi salah satu album jualan tertinggi.

Klik untuk gambar besar

"Sebenarnya saya terkejut juga sebab tak sangka boleh terima anugerah tersebut dan terima kasih kepada pihak Universal Music Malaysia," ujarnya yang menerima anugerah ini berdasarkan pencapaian cemerlangnya dalam penjualan fizikal dan digital bagi album Fragmen, Konsert Unplugged dan SimetriSiti serta empat lagu single.

Lagu 'Anta Permana' itu meraih 11 kali Platinum dengan lebih 14 Juta tontotan di Youtube manakala single-single lain iaitu 'Comel Pipi Merah' (4 kali platinum), 'Mikraj Cinta' (Platinum) dan 'Cinta Syurga' (Emas).

Dalam masa yang sama, Siti turut menerima anugerah emas untuk album SimetriSiti. Sebelum ini, Siti turut mencipta sejarah apabila muncul sebagai Malaysia's Most Streamed Local Artist 2017 dan 2018 di pelantar muzik digital Spotify.

www.myartis.com / Sumber & foto: mStar & Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MIMI LANA SUDAH DIRISIK KELUARGA SYAFIQ KYLE

Keluarga kepada pelakon Syafiq Kyle hari ini telah pun merisik pelakon Mimi Lana dalam sebuah majlis ringkas. Hal tersebut dikongsikan oleh pengurus Mimi iaitu Iman Tang.

Iman ketika dihubungi Harian Metro berkata, majlis yang diadakan secara tertutup berjalan dengan lancar dan dipermudahkan. Bagaimanapun, Iman tidak dapat berkongsi butiran terperinci memandangkan dia tidak dapat bersama dalam acara merisik itu.

"Hari ini cuma acara merisik saja yang mana keluarga pihak lelaki merisik pihak perempuan seperti yang dikongsikan di Instagram Mimi dan Syafiq," jelasnya.

Dalam pada itu, Syafiq atau nama sebenarnya, Mohd Syafiq Shamim Abdul Razak, 31, menerusi laman Instagram miliknya turut berkongsi beberapa keping gambar dirinya menyarungkan cincin di jari manis kekasihnya itu.

Klik untuk gambar besar

"Counting days (menghitung hari). 1 2 3 actions (beserta emoji sebentuk cincin)," tulis Syafiq sebagai kapsyen foto berkenaan.

Sementara itu, Mimi atau Mimi Roziana Zainal Abidin, 28, juga memuat naik sekeping foto jari manisnya disarungkan sebentuk cincin.

"One step closer (semakin hampir), Insya-Allah. Alhamdulillah (beserta emoji sebentuk hati)," tulis Mimi pula.

Melihat pada ruangan komen pula, ramai dalam kalangan peminat termasuk rakan artis mula mengucapkan tahniah selain tidak sabat melihat pasangan ini disatukan sebagai suami isteri.

Sebelum ini, Syafiq memaklumkan tahun 2023 adalah tahun dirinya bakal menamatkan zaman bujang selain sudah menghadiri kursus kahwin.

"Insya-Allah dalam tahun ini juga cuma saya tidak berani sebut tarikh tertentu kerana ia bergantung kepada urusan, komitmen kerja dan sebagainya. Banyak lagi yang perlu diselesaikan kedua-dua belah pihak," tuturnya.

Untuk makluman, pasangan ini mula berkongsi mengenai hubungan istimewa mereka sekitar tahun 2019. Malah, Syafiq dan Mimi uga pernah dikatakan putus cinta sekitar bulan Mei 2020 selepas lima tahun bersama.

Namun begitu, hubungan mereka kembali bertaut selepas dilihat berkongsi gambar di media sosial.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ABANG DENGAN EMMA MAEMBONG - SYED SADDIQ BUKA MULUT

Beberapa keping gambar mesra pelakon Emma Maembong tidak bertudung bersama Syed Abdullah yang juga merupakan abang kepada Menteri Belia & Sukan, Syed Saddiq sebelum tular di media sosial dan hangat diperkatakan sejak Selasa hari lalu.

Susulan isu tersebut, ruangan komen di laman Instagram Syed Saddiq dihujani dengan komen kritikan dan kecaman daripada netizen.

Salah seorang netizen turut menyarankan agar Saddiq menegur abangnya kerana tindakan Syed Abdullah itu dianggap telah mencalarkan nama keluarga mereka.

Kenyataan netizen itu mendapat perhatian dan komen tersebut dibalas dengan tenang oleh Syed Saddiq. Saddiq menjelaskan dia tidak perlu mendedahkan perkara berkenaan teguran atau perbincangan di antara keluarga kepada umum.

Klik untuk gambar besar

"Saya tidak perlu beritahu satu dunia berkenaan teguran ataupun perbincangan di antara keluarga. He is still my brother, saya akan sentiasa doakan untuk dia," tulisnya.

Gambar mesra Emma tanpa hijab bersam Syed Abdullah di sebuah restoran dan sekeping lagi gambar seorang wanita duduk di celah kangkang lelaki berkenaan di dalam bilik telah tersebar dan menjadi tular di media sosial.

Berikutan itu, Emma membuat permohonan maaf secara terbuka di atas kesilapannya kerana tidak bertudung. Bagaimanapun, Emma menegaskan bahawa wanita yang duduk di celah kangkang lelaki tersebut bukan dirinya.

www.myartis.com / Sumber: Rotikaya & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANGKITAN KUMAN MEREBAK KE SELURUH BADAN - ADIK AINUL MARDHIAH KINI KRITIKAL & TENAT

"Bismillahirahmanirahim. Ainul berada di PICU sekarang. Doktor ICU beritahu keadaan Ainul kali ni agak kritikal dan tenat. Satu badan penuh dengan wayar dah anak mama ni. Mama tak minta banyak. Mohon doakan anak kesayangan mama, Ainul Mardhiah ni jadi lagi kuat untuk lawan penyakit ni.

"Ainul mula dengan muntah muntah dan cirit birit dalam masa sehari. Hari kedua mama tengok Ainul dah tak bermaya sangat. Sebab nampak lain sangat keadaan Ainul kali ni. Terus bawa ke Emergency.

"Doktor buat prosedur dan beritahu rupanya Ainul dah terlalu tenat sebab infection dah ada dekat semua tempat. Mama rasa gagal sebab tak beri perhatian pada Ainul.

Doakan ya semua 😭," demikianlah tulis ibu kepada adik Ainul Mardhiah, Nurul Erwani Zaidi, menerusi Instagram milik beliau sebentar tadi yang memaklumkan anak perempuannya itu sedang dirawat di Unit Rawatan Rapi Pediatrik (PICU).

Klik untuk gambar besar

Kanak-kanak yang pernah menghidap kanser mulut Germ Cell Tumor, Ainul Mardhiah atau nama penuhnya Ainul Mardhiah Ahmad Safiuddin, dilaporkan berada dalam keadaan kritikal dan agak tenat.

Nurul Erwani berkata, Ainul Mardhiah mula menunjukkan simptom muntah dan cirit-birit sebelum dikejarkan ke hospital dengan menaiki ambulans.

Dalam entri yang lain pula, Nurul Erwani juga sempat memberikan peringatan kepada orang ramai agar sentiasa berwaspada dan memohon doa orang ramai agar diberi kesembuhan pada Ainul Mardhiah.

"Masa ni naik Ambulans ke Emergency. Ingat ya semua. Sekarang ni virus dah dekat mana-mana. Walaupun Ainul duduk rumah je, jaga kebersihan pun kalau nak jadi memang akan jadi. Virus ni jahat betul kacau anak mama sampai jadi macam ni. Ainul tidur dulu ya sayang, nanti Ainul dah bangun kita main sama-sama lagi," tulisnya lagi.

Terdahulu, adik Ainul Mardhiah telah mendapat tempat di hati rakyat Malaysia berikutan kisah penderitaannya menghidap tumor di bahagian mulut seberat 200gm.

Kisah itu juga turut meraih perhatian ramai pihak termasuk Dr Nur Amalina Che Bakri yang turut membantu Ainul Mardhiah menjalani pembedahan di London, United Kingdom.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NASI LEMAK 2.0 CATAT KUTIPAN RM7 JUTA

Meskipun dilanda pelbagai kontroversi, filem Nasi Lemak 2.0 masih berjaya meraih kutipan sebanyak RM7 juta mengalahkan saingannya seperti Libas dan Klip 3GP.

Kutipan tersebut adalah berdasarkan tayangan di beberapa pawagam sejak 8 September lalu.

Menurut pengarah dan pelakonnya Namawee, dia tidak menyangka sama sekali filem tersebut berjaya mengutip sebanyak itu.

"Pada dasarnya saya memang menaruh harapan tinggi pada filem ini namun tidak menyangka sambutannya akan menjadi begitu baik sekali di kalangan penonton di Malaysia.

Klik untuk imej besar...

"Walaupun mendapat pelbagai kritikan negatif daripada pelbagai pihak, namun sokongan dan maklum balas positif daripada penonton cukup baik," ujarnya dipetik sebagai berkata pada majlis meraikan kejayaan filem itu semalam.

"Filem terbitan dengan kerjasama UB Prodigee Entertainment dan Prodigee Media itu telah ditayangkan di 71 buah pawagam di seluruh negara dan berada di tempat ketiga teratas selama tiga minggu berturut-turut.

"Ia bukan sahaja mendapat kutipan sebanyak RM7 juta malah menduduki tempat kelapan secara keseluruhan sebagai filem dengan kutipan pawagam tempatan tertinggi dalam sejarah.

"Saya berasa gembira kerana ia bukan sahaja ditonton oleh masyarakat Cina, bahkan kaum-kaum lain di negara ini turut keluar memberi sokongan," ujar penerbit filem berkenaan, Fred Chong.

Tambah Fred, mereka gembira apabila Nasi Lemak 2.0 telah dipilih sebagai filem tayangan rasmi untuk pesta filem termashyur, Taipei Golden Horse Film Festival 2011.

"Ia sesuatu jarang berlaku bagi sesebuah filem dari Malaysia. Saya tidak menyangka orang dari luar negara dapat memahami gaya dan jalan ceritanya," tambahnya.


KONGSI PENGALAMAN - ANAK MENANGIS BUAT LISA & YUSRY PANIK

Pertama kali bergelar ibubapa pasti membuatkan anda panik bila anak kita menangis dan kita tidak tahu nak buat apa.

Begitulah yang terjadi kepada Lisa Surihani dan suaminya, Yusry KRU yang panik pada mulanya apabila mendengar Yahaira yang berusia tujuh minggu menangis.

"Kalau anak kecil menangis, banyak kemungkinan berlaku kepadanya. Jadi sebagai ibu bapa baru, banyak yang kami belum tahu. Minggu pertama kelahiran, kami banyak berjaga malam tapi selepas itu, ia kembali normal”

"Kalau terjaga pun, kekerapannya dua kali sahaja. Nak kata kuat meragam, tak juga tapi ada waktu-waktu tertentu. Syukur ada ibu membantu," ujar Lisa sambil menyatakan bahawa dia melihat Yusry tidak kekok menguruskan anak.

Selain itu Lisa memberitahu bahawa dia berasa rindu walaupun baru sekejap meninggalkan anaknya. Lisa menyifatkan perasaan itu sebagai perkara normal untuk dirinya yang baru bergelar ibu itu.

"Perasaan rindu saya semakin menebal kepada anak walaupun baru sekejap sahaja meninggalkannya atas urusan kerja," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"DIA GEMAR MENGUSIK TAPI TAK SAMPAI ANIAYA WANITA" - JOY REVFA KENA TEMPIAS ISU DA'I SYED

Usahawan kosmetik, Joy Revfa nampaknya terkena tempias isu yang melanda Da'i Syed dek gara-gara pernah dikaitkan mempunyai hubungan istimewa pendakwah muda yang juga penyanyi itu.

Joy atau nama sebenarnya Siti Arifah Amin ini berkata, biarpun Da'i Syed mendedahkan dia menerima banyak mesej di laman sosial selain namanya turut dipetik di ruangan komen berita dakwaan Da'i Syed merogol seorang gadis.

Joy berkata, biarpun Da'i Syed gemar mengusik dan kelihatan nakal namun pendakwah itu tidak pernah berkelakuan tidak senonoh terhadap wanita.

"Sejak isu itu menjadi tular, saya terima banyak DM dan ramai netizen yang tag nama saya ruangan komen berita berkaitan Da'i Syed. Sebenarnya, Da'i Syed ini memang nampak nakal dan suka mengusik walaupun dia seorang pendakwah. Tapi sepanjang berkawan dengan dia, tak pernah lagi dia aniaya perempuan.

Klik untuk gambar besar

"Itu yang saya tahu la. Dia seorang kawan yang baik hati dan selalu kongsi ilmu dengan saya. Malah, dia juga menghormati saya sebagai seorang kakak," katanya.

Joy yang bakal menceburi bidang lakonan turut berkongsi mengenai perkara itu di laman sosial miliknya. Sekitar Mei tahun lalu, Joy pernah berkongsi foto bersama Syed sehingga menimbulkan spekulasi mereka mempunyai hubungan cinta. Bagaimanapun Syed tampil menafikan perkara itu dan menganggap Joy sebagai kakak.

Sejak Selasa lalu, nama Da'i Syed menjadi perbualan hangat netizen selepas seorang pengguna Twitter mendakwa rakannya menjadi mangsa rogol pendakwah itu.

Enggan berdiam diri, Syed atau nama sebenarnya Syed Shah Iqmal Syed Mohammad Shaiful Syed Jamalullail membuat laporan polis bagi menafikan dakwaan tersebut.

Dalam pada itu, Joy berpendapat tuduhan yang dilemparkan terhadap Syed itu sesuatu yang berat dan serius. Bekas isteri kepada penyanyi Hafiz Hamidun ini berharap semua pihak yang terlibat dapat bersemuka untuk menyelesaikan isu tersebut supaya tiada pihak yang teraniaya.

"Bagi saya, tuduhan yang dibuat itu terlalu berat dan serius. Tapi sekiranya dakwaan itu benar, mohon mangsa yang terlibat itu tampilkan diri.

"Supaya kedua-dua pihak tak teraniaya. Daripada apa yang saya baca dan faham, individu yang membuat dakwaan itu bukan mangsa," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM CIUM DAHI PELAKON ABU BAKAR JUAH - INI PERJELASAN DIDIE ALIAS

"Terus-terang saya sebenarnya tak mahu melayan isu ini kerana mereka tidak faham bagaimana keakraban saya dengan Ayah (Abu Bakar) yang memang saya anggap seperti bapa saya sendiri. Saya tak tahu tindakan saya itu akan dikecam kerana itu adalah respon semula jadi saya bila Ayah (Abu Bakar) memberi tindak balas dengan mengangkat tangan dan memanggil saya ketika saya datang.

"Isterinya sendiri memberitahu sejak dia dibawa pulang dari hospital, Ayah hanya terlantar sakit tanpa memberi sebarang respon meskipun bercakap. Malah dia terkejut dengan respon Ayah pada hari itu. Jadi bila dia respon begitu, saya sedih dan Ayah pun terus ambil tangan saya dan letak di dadanya seolah-olah seperti hendak memberitahu dia sedang sakit.

"Saya pun tanpa berfikir panjang terus mencium dahinya kerana terlalu simpati dan sedih dengan tindak balasnya. Ketika itu, saya juga memakai 'mask'," demikian kata pelakon dan pengacara, Didie Alias yang tampil menjelaskan tindakannya mencium dahi pelakon veteran Abu Bakar Juah yang sedang terlantar sakit itu sebagai respon semula jadi.

Klik untuk gambar besar

Menurut Didie, dia sudah menganggap Abu Bakar sebagai bapanya dan hubungan mereka yang akrab menyebabkan dia tidak dapat menahan sebak lalu bertindak sedemikian. Didie dihubungi Gempak selepas rakaman videonya mencium dahi Abu Bakar yang sedang terlantar sakit dikecam netizen.

Mengulas mengenai keadaan Abu Bakar, Didie memberitahu pelakon veteran itu sedang menghidap kanser hati: "Saya terkejut bila dapat tahu dia kini jatuh sakit kerana kali terakhir berjumpa dengannya adalah pada dua tahun lalu. Dia segak dan nampak sihat, berbeza dengan keadaan sekarang.

"Saya diberitahu dia kini menghidap kanser hati selepas baru sahaja membuat pemeriksaan MRI," tutur Didie yng turut menziarahi Abu Bakar sambil menjayakan programnya Lady Didie Talk Show untuk segmen Merisik Khabar.

www.myartis.com / Sumber & foto: Astro Gempak & Instagram Didie Alias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::